CELEX: 52011PC0706
Language: hu
Date: 2011-11-09
Title: Javaslat AZ EURÓPAI PARLAMENT ÉS A TANÁCS RENDELETE az Európai Unióban a 2014-2020 közötti időszakra vámügyi és adóügyi cselekvési program (FISCUS) létrehozásáról, valamint az 1482/2007/EK és a 624/2007/EK határozat hatályon kívül helyezéséről

|
			
		
		
		52011PC0706
		
			Javaslat AZ EURÓPAI PARLAMENT ÉS A TANÁCS RENDELETE az Európai Unióban a 2014-2020 közötti időszakra vámügyi és adóügyi cselekvési program (FISCUS) létrehozásáról, valamint az 1482/2007/EK és a 624/2007/EK határozat hatályon kívül helyezéséről /* COM/2011/0706 végleges - 2011/0341 (COD) */
			
				
		
		
			
			   	INDOKOLÁS

1.                      
A JAVASLAT HÁTTERE

2011. június 29-én a Bizottság javaslatot
fogadott el a következő, 2014–2020 közötti időszak többéves pénzügyi
keretére vonatkozóan[1]:
az Európa 2020 stratégia végrehajtását szolgáló költségvetésről van szó,
amely többek között a Vám és Fiscalis programok új generációjára is javaslatot
tesz. A Bizottság egyszerűsítési politikájával összhangban, valamint
figyelembe véve a fennálló párhuzamosságokat a jelenlegi Vám és Fiscalis
programok között, a javaslat egyetlen jövőbeli programra irányul FISCUS),
megőrizve ugyanakkor a vámügy és az adóügy sajátosságait. Ez a program
hozzá fog járulni az intelligens, fenntartható és inkluzív növekedést célzó Európa
2020 stratégiához[2],
megerősítve az Unió egységes piacának és vámuniójának működését. A
nemzeti adóigazgatási szerveknél a technikai haladást és az innovációt az
elektronikus adóigazgatás felé előmozdító új program emellett hozzájárul a
digitális egységes piac kialakításához („Az európai digitális menetrend”).
A vámunió védi az Unió, valamint a
vámokat, illetékeket és adókat beszedő tagállamok pénzügyi érdekeit[3]. Előírja, hogy a harmadik
országokból származó áruk feleljenek meg az uniós jognak, mielőtt szabadon
mozoghatnának az Unióban. Ez jelentős kereskedelmi mennyiségek kezelésével
jár minden nap – másodpercenként 7 vámáru-nyilatkozat kezeléséről van szó
–, ami azt igényli a vámpolitikától, hogy teremtsék meg az egyensúlyt az üzleti
vállalkozások kereskedelmi tevékenységének megkönnyítése és a polgároknak a
biztonságukat és a védelmüket fenyegető kockázatokkal szembeni megóvása
között. Ez csak a tagállamok vámügyi igazgatási szerveinek egymás közötti,
illetve más hatóságokkal, a kereskedelmi szereplőkkel és egyéb harmadik
felekkel folytatott intenzív operatív együttműködés révén érhető el.
A belső piac adózási rendszereinek zavartalan működése a
határon átnyúló ügyletek nemzeti adóigazgatási szervek általi eredményes és
hatékony feldolgozásától, valamint az adócsalás megelőzésétől és az
azzal szembeni küzdelemtől, továbbá az adóbevételek megvédésétől
függ. Ez jelentős mennyiségű információ cseréjével jár az
adóigazgatási szervek között, ami hatékonyabbá teszi az adóigazgatási szervek
munkáját, ugyanakkor csökkenti a határon átnyúló tevékenységeket végző
adófizetők adminisztratív, gazdasági, valamint időterheit. Ez csak a
tagállamok és a harmadik felek adóigazgatási szervei közötti intenzív
együttműködés révén érhető el.
A javasolt program támogatja a vám- és
adóhatóságok, valamint az egyéb érintett felek közötti együttműködést.
A program a 2013. december 31-én véget érő Vám 2013 és a Fiscalis 2013
programok utódprogramja. A javasolt FISCUS program támogatja a vám- és
adóügyi együttműködést az Unióban, amely egyrészt a tanácsadói hálózatok
és a kompetenciaépítés, másrészt pedig az IT-kapacitás kiépítése köré
szerveződik. Az első csoport lehetővé teszi a helyes gyakorlatok
és az operatív tudás cseréjét a tagállamok, valamint a programban
résztvevő egyéb országok között. Az utóbbi lehetővé teszi, hogy a
program élvonalbeli IT-infrastruktúrát, valamint olyan rendszereket
finanszírozzon, amelyek lehetővé teszik az Unióban a vám- és adóigazgatási
szervek számára, hogy teljesen kiépített elektronikus igazgatásra térjenek át.
A program fő hozzáadott értékét a tagállamok bevétel-növelési, valamint az
egyre összetettebb kereskedelmi forgalom irányítására vonatkozó képességének
fokozása adja, az ilyen célt szolgáló eszközök kifejlesztésével kapcsolatos
költségek csökkentése mellett.

2.                      
AZ ÉRDEKELTEKKEL FOLYTATOTT KONZULTÁCIÓK ÉS A HATÁSVIZSGÁLATOK
EREDMÉNYEI
2.1.                
Konzultációk és szakértői vélemények

A jelen programok félidős értékelésével
összefüggésben egy vállalkozó elemezte a jelenlegi Vám és Fiscalis 2013
programok[4]
eredményességét, hatékonyságát, relevanciáját és hozzáadott értékét. Ennek
során a különböző tevékenységekből származó ellenőrzési adatok
kerültek felhasználásra. A Vám 2013 program félidős értékelése céljából a
kereskedelmi szféra képviselőivel folytatott konzultációkra került sor.
Egy másik vállalkozó tanulmányt készített a
jövőbeli Vám és Fiscalis program lehetséges keretéről[5], kihívásairól,
célkitűzéseiről és lehetséges szakpolitikai lehetőségeiről,
beleértve a jövőbeli kihívások, strukturális problémák és a vámunió
működésére irányuló lehetséges javítások átfogó elemzését is. Ez utóbbi
esetében vámügyi szakértőkkel folytatott konzultációkra került sor
különböző szinteken. Figyelemmel az információcserével kapcsolatos
tevékenységek jelentőségére, külön tanulmány készült az információcserére
vonatkozó jövőbeli végrehajtási stratégiáról. E tanulmányt ismertették az
adó- és vámigazgatási szervek informatikáért felelős országos vezetői
számára 2011 júniusában szervezett munkaértekezleteken.
A jövőbeli programokra vonatkozó
tanulmányok megállapításait a 2011 júniusában és júliusában szervezett
munkaértekezleteken megvitatták a részt vevő országok képviselőivel.
A munkaértekezletek előkészítése során 2011 tavaszán
kerekasztal-megbeszélést szerveztek a megfelelő programbizottságokban[6], amely találkozón a részt
vevő országokat felkérték, hogy jelöljék meg a program fő
erősségeit, valamint azt, hogy milyen módon javítható a program
hatékonysága.
A Vám és Fiscalis programok folytatását
elemző hatásvizsgálatok készültek. Ezeket a hatásvizsgálati testület
hagyta jóvá.
A program tervezésével és további javításával
kapcsolatban számos ajánlást átvettek a jövőbeli programra irányuló
javaslat előkészítése során, különösen a programtevékenységek tervezése és
a program célkitűzéseinek megfogalmazása kapcsán. A főbb ajánlások az
új, konkrét célkitűzések bevezetésére, vagy a létező
célkitűzések újbóli hangsúlyozására vonatkoznak. Az adóügyi terület
tekintetében az ajánlások az adóigazgatási szervek és az adófizetők
adminisztratív terheinek csökkentésére, valamint a harmadik országokkal és
harmadik felekkel folytatott együttműködés fokozására koncentrálnak. A
vámügyi területen a programnak nagyobb hangsúlyt kell fektetnie a harmadik
országokkal, az üzleti és kereskedelmi társulásokkal folytatott
együttműködésre, valamint a kereskedelem megkönnyítésére. Emellett a
félidős értékelések az új kihívások kezelését szolgáló új eszközök
bevezetésére tettek javaslatot, különösen a konkrét operatív feladatokban való
együttműködés, az online együttműködési módszereket kihasználó
programtevékenységek eredményei megosztásának javítása, valamint a program
eredményeinek hatékonyabb ellenőrzését lehetővé tévő keret
meghatározása érdekében. 

2.2.                
Hatásvizsgálat

Figyelemmel az átfogó szakpolitikai
összefüggésre, valamint a következő évtizedben a vám- és adóügyek
előtt álló problémákra, számos szakpolitikai lehetőség elemzésére és
összehasonlítására került sor a jelenlegi programok mindegyikének
hatásvizsgálata során. 
Általános szakpolitikai lehetőségek:
(1)                   
Alaphelyzet: a programok folytatása, megtartva azok jelenlegi célkitűzéseit és
kialakítását. 
(2)                   
A program félbeszakítása: mindkét program félbeszakad, és a továbbiakban nem kerül sor a vám- és
adóügyi területen megvalósuló együttműködést támogató IT-eszközök, közös
fellépések, illetve képzési tevékenységek uniós támogatására
Sajátos szakpolitikai választási
lehetőségek a vámügyek területén:
(3)                   
Fokozott támogatás az olyan uniós jogi
kötelezettségekhez, mint a Modernizált Vámkódex: E
szakpolitikai lehetőség kiterjesztené alapforgatókönyvet, a
fejlődő vámuniós környezetből eredő új szükségletekre
szabva a programot. E lehetőség kiterjed az uniós vámjogszabályokban
foglaltaknak megfelelően új IT-rendszerek kialakítására, fokozatosan
bevezetve egy megosztott fejlesztési modellt az IT-rendszerek tekintetében, és
korszerűsítve az alapul szolgáló irányítást, architektúrát és
technológiát. 
(4)                   
Fokozott támogatás az uniós jogi
kötelezettségekhez, valamint pénzügyi támogatás a technikai kapacitások
kiépítéséhez: Az előző lehetőség elemei
mellett e lehetőség tartalmazna egy olyan pénzügyi támogatási rendszert,
amely lehetővé tenné a tagállamok számára, hogy támogatást igényeljenek a
szárazföldi, a tengeri és a légi határok ellenőrzéséhez szükséges
felszerelések, például szkennerek vagy laboratóriumi felszerelés beszerzéséhez.
Ez segítséget nyújtana a tagállamoknak abban, hogy a fejlődő
technológiák kontextusában megfeleljenek az ellenőrzések felgyorsítására
és korszerűsítésére irányuló igényeknek. 
(5)                   
Fokozott támogatás az uniós kötelezettségekhez,
maximálisan megosztott IT-környezettel: A 3.
lehetőség elemei mellett e lehetőség támogatja az EU vámigazgatási
szerveit az európai IT-rendszerek teljes körűen megosztott fejlesztésének
és működtetésének kihasználásában, uniós vámügyi jogszabályok, mint
például a Modernizált Vámkódex, illetve más, vámügyekhez kapcsolódó jogszabályok
végrehajtása érdekében. E lehetőség fokozott támogatást biztosítana a
hatóságoknak a páneurópai elektronikus vámkörnyezethez szükséges összes
rendszer kifejlesztésében és bevezetésében, valamint az üzleti vállalkozásoknak
az e rendszerekhez való csatlakozásban. 
Sajátos szakpolitikai választási
lehetőségek az adóügyek területén:
(6)                   
Az alapforgatókönyv fejlesztése: E lehetőség magában foglalná az alapforgatókönyvet, a konkrét
célkitűzéseket a jövőbeli kihívásokhoz igazítva. A lehetőség a
jelenlegi programhoz képest további hangsúlyt fektet az adócsalással, az
adókikerüléssel és az adókijátszással szembeni küzdelemre, kezelve az
adóigazgatási szervek és az adófizetők magas adminisztratív terheit, és
megvizsgálva a harmadik országokkal és harmadik felekkel folytatott
együttműködést. E szakpolitikai lehetőség csak csekély mértékben
járna magasabb költségvetéssel a jelenlegi Fiscalis programhoz képest.
(7)                   
Fejlesztés és új szakpolitikák biztosítása: Az „alapforgatókönyv fejlesztése” lehetőség keretében
ismertetett problémák kezelése mellett ez a szakpolitikai lehetőség
eszközöket szolgáltatna az együttműködés olyan új területekre való
kiterjesztéséhez, amelyek a szakpolitika fejlődéséből következhetnek,
és mindenekelőtt lehetővé tennék, hogy a programok rendelkezzenek az
új jogszabály következetes alkalmazását és végrehajtását, valamint a kapcsolódó
információcsere és közigazgatási együttműködés végrehajtását
elősegítő eszközökkel. 
A hatásvizsgálatok eredménye a következő
javaslat: A vámügyek esetében a 3. számú „Fokozott támogatás az olyan uniós
jogi kötelezettségekhez, mint a Modernizált Vámkódex”, míg az adóügyek
esetében a 6. számú „Az alapforgatókönyv fejlesztése” az előnyben
részesített lehetőség. Mindkét szakpolitikai lehetőség összhangban
van az Európa 2020 új költségvetésére vonatkozó javaslattal és a tagállamok
elfogadják azokat. A „Fokozott támogatás az uniós jogi kötelezettségekhez,
valamint pénzügyi támogatás a technikai kapacitások kiépítéséhez”
lehetőséget elvetették a vámügyek tekintetében, mivel a technikai kapacitások
kiépítése elem keretében megjelenített berendezésbeszerzés más, a regionális
strukturális alapok bevonásával megvalósuló programok révén is
társfinanszírozható, egyidejűleg biztosítva az összhangot a javasolt
FISCUS program sajátos célkitűzéseivel.

3.                      
A JAVASLAT JOGI ELEMEI
3.1.                
Jogalap

A FISCUS programjavaslat kettős jogalapon
alapul. A javaslat vámügyekkel kapcsolatos elemei az Európai Unió
működéséről szóló szerződés (EUMSZ) 33. cikkén alapulnak,
amely az Európai Unió fellépését írja elő a vámügyi együttműködés,
valamint az EU vámuniója tekintetében. 
Az adópolitika végrehajtásának számos eleme
elsődlegesen továbbra is nemzeti hatáskörben marad. A javasolt program
ugyanakkor nem tekinthető olyan adópolitikai intézkedésnek, amely nemzeti
hatáskörbe tartozik. A program célja ugyanis az adóigazgatási szervek közötti
együttműködés javítása, a mechanizmusok, az eszközök, valamint a szükséges
finanszírozás biztosítása révén. Mint olyan, a program a Bizottság általi
végrehajtás révén nem eredményezi a nemzeti adórendszerek további
harmonizációját, ugyanakkor lehetővé teszi a 27 különböző adórendszer
egyidejű létezéséhez kapcsolódó negatív hatások, úgymint a
versenytorzítás, a közigazgatási szervek és az adófizetők adminisztratív
terhei, az adó-shopping, stb. csökkentését. A javasolt intézkedés tehát
egyértelműen belső piaci támogatási intézkedés, amely lehetővé
teszi a különböző adórendszerek működésének javítását a belső
piacon belül. A javasolt program adózással kapcsolatos elemeinek
jogalapja ezért az EUMSZ 114. cikke.

3.2.                
A szubszidiaritás és arányosság

A nemzeti szintű helyett uniós
szintű fellépés a következő okok miatt szükséges:
·       
A vámunió az Unió kizárólagos hatáskörébe
tartozik Hatásköreiknek az Unióra történő átruházásával a tagállamok ipso
facto megállapodtak abban, hogy a vámügyek területén az intézkedések
hatékonyabban hajthatók végre uniós szinten. Ugyanakkor az uniós jogi keret
önmagában nem biztosítja kellőképpen a Vámunió megfelelő
működését. Azt ki kell egészíteni a vámügyi program által biztosított támogató
intézkedésekkel, annak biztosítása érdekében, hogy az uniós vámjogi szabályokat
konvergens és harmonizált módon alkalmazzák.
·       
A vámügyek területén számos tevékenység határokon
átnyúló jellegű, mind a 27 tagállamra kiterjednek, illetve mind a 27
tagállamot érintik, ezért azokat az egyes tagállamok nem képesek eredményesen
és hatékonyan elvégezni. Az uniós fellépésre a vámügyi tevékenység európai
dimenziójának alátámasztása, a belső piaci torzítások elkerülése, valamint
az EU külső határai eredményes védelmének támogatása érdekében van
szükség.
·       
E tekintetben az uniós fellépést a vámunió,
valamint annak közös szabályozási kerete megfelelő működésének és
további fejlesztésének biztosítása indokolja, mivel ez bizonyult a
legeredményesebb és leghatékonyabb uniós válasznak az EU vámunió, valamint a
vámügyi együttműködés végrehajtása során felmerült hiányosságok és
kihívások kapcsán. 
·       
Az adózás tekintetében nem elegendő az
európai szintű jogszabályok elfogadása, feltételezve, hogy azok
végrehajtása zavartalan lesz, ha pedig nem, akkor elégséges a
kötelezettségszegési eljárás. Az uniós és a nemzeti jog hatékony végrehajtása
érdekében szükséges az uniós szintű együttműködés és koordináció. 
·       
Az adózás tekintetében azonosított
kihívásokat nem lehet kezelni a Bizottság irányító szerepe nélkül,
illetve anélkül, hogy a tagállamokat ösztönöznék arra, hogy közigazgatási
területük határain túlra tekintsenek. A tagállamok közötti intenzív
együttműködés és koordináció hiányában a tisztességtelen adóverseny, és az
adó-shopping fokozódna, a csalók pedig kihasználnák a nemzeti hatóságok közötti
együttműködés hiányát. 
·       
Gazdasági szempontból
az uniós szintű fellépés sokkal hatékonyabb. A vámügyi és adóügyi
együttműködés gerince a magas biztonságú, ennek szentelt kommunikációs hálózat.
Ez körülbelül 5 000 kapcsolódási pontban köti össze a nemzeti vám- és
adóigazgatási szerveket,. Ez a közös IT-hálózat biztosítja, hogy az egyes
nemzeti közigazgatási szerveknek csak egyszer kelljen kapcsolódniuk a közös
infrastruktúrához annak érdekében, hogy képesek legyenek bármilyen információ
kicserélésére. Amennyiben egy ilyen infrastruktúra nem állna rendelkezésre, a
tagállamoknak 26-szor kellene kapcsolódniuk az egyes tagállamok nemzeti
rendszereihez.
A Bizottság az EUSZ 17. cikke szerint a Szerződésekben
meghatározott feltételek szerint koordinatív, végrehajtó és igazgatási
feladatokat lát el. A Bizottság részéről operatív szinten és hosszú távon
kell koordinációt folytatni a nemzeti vám- és adóhatóságokkal és a szakosított
képviselőkkel, figyelemmel a vám- és adóügyi területeken azonosított
létező és jövőbeli kihívásokra. A programban szereplő
különböző fórumok és eszközök megfelelő keretet biztosítanak a
Bizottság számára, hogy ellássa koordinatív szerepét a vám- és adóügyek
területén. A FISCUS program tehát összhangban van a szubszidiaritás
és az arányosság elvével (ahogy az az Európai Unióról szóló szerződés
(EUSZ) 5. cikkében szerepel).

3.3.                
Eszköz

A vonatkozó hatásvizsgálatok következtetésével
összhangban a finanszírozási program révén történő uniós beavatkozás
megfelelő. Figyelembe véve a Vám 2013 és Fiscalis 2013 program
félidős értékeléséből eredő pozitív visszacsatolást, a Bizottság
egy utódprogramot (FISCUS) javasol.
Bár az új program elsődlegesen továbbra
is a tagállamokat és hatóságaikat célozza, az a cél, hogy a jövőbeli
program szerinti cselekvések az eddigieknél nagyobb mértékben vonjanak be
külső érdekelteket. E fejlődésre figyelemmel a program létrehozása
tekintetében a megfelelő jogi eszköz egy „rendelet”, nem pedig
„határozat”, mint a korábbi programok esetében.

4.                      
KÖLTSÉGVETÉSI VONZATOK

Az uniós finanszírozási programok
felülvizsgálatának ütemezése az új, többéves pénzügyi keretre vonatkozó, a
Bizottság munkaprogramjában foglalt javaslattal függ össze. E javaslattal
összhangban a FISCUS programról szóló rendelet (folyó áron) 777 600 000 EUR
összegű költségvetési keretet tartalmaz a 2014-2020 közötti
időszakra.
A FISCUS programot közvetlen központi
irányítás útján, prioritás alapon fogják végrehajtani. Az érdekeltek
bevonásával készített munkaprogramok meghatározzák az adott időszakokra
vonatkozó prioritásokat.

5.                      
OPCIONÁLIS ELEMEK
5.1.                
Megjegyzések az egyes jogszabályi rendelkezésekhez
5.1.1.          
I. fejezet: Általános rendelkezések

A vámügyekkel kapcsolatos szempontok
tekintetében a program alkalmazási köre kifejezetten az EU vámunió
működésére irányul. Az adózással kapcsolatos szempontok tekintetében a
programot összhangba hozták a jelenlegi uniós adóügyi jogszabályokkal, vagyis
az nemcsak a héára, a jövedéki adókra, valamint a jövedelem- és vagyonadókra
vonatkozik, hanem egyéb, az uniós adóügyi szabályozás hatálya alá tartozó
adókra is.
A FISCUS program nyitva áll a tagállamok,
tagjelölt országok, és potenciális tagjelölt országok részvétele
előtt. Az ezzel kapcsolatos átfogó uniós szakpolitikával összhangban
bizonyos feltételek mellett az európai szomszédságpolitika országainak is
lehetőségük van részt venni a programban. Végül, „külső
szakértők” (pl. más hatóságok, a kereskedelem, nemzeti és nemzetközi
szervezetek képviselői, és esetlegesen más szakértők) szintén részt
vehetnek konkrét cselekvésekben.
A FISCUS program célkitűzéseit
újrafókuszálták a vám- és adópolitika területén, illetve a vám- és adóhatóságok
tekintetében azonosított és a következő évtizedben várható problémáknak és
kihívásoknak megfelelően. A program átfogó célja a vámunió
működésének támogatása, valamint a belső piac megerősítése az
adózási rendszerek működésének a részt vevő országok, azok vám- és
adóigazgatási szervei, tisztviselői és a külső szakértők közötti
együttműködés révén történő javításával.
Az Unióban az adó- és vámügyi területen
felmerülő jövőbeli kihívásokra adandó megfelelő válasz érdekében
a program tekintetében a következő konkrét célkitűzések kerültek kidolgozásra:
1.                      
a vámok és az adózás területét érintő uniós
jog előkészítésének, következetes alkalmazásának és eredményes
végrehajtásának támogatása,
2.                      
a vám- és adóhatóságok hatékony működéséhez
való hozzájárulás adminisztratív kapacitásaik javítása és az adminisztratív
terhek csökkentése révén,
3.                      
a csalás és az adókijátszás megelőzése,
valamint a versenyképesség, a biztonság és a védelem fokozása a nemzetközi
szervezetekkel, egyéb kormányzati hatóságokkal, harmadik országokkal, gazdasági
szereplőkkel és szervezeteikkel való együttműködés fokozása révén,
4.                      
az európai üzleti vállalkozások versenyképességének
megerősítése a kereskedelem megkönnyítése és a megfelelési költségek
csökkentése révén, 
5.                      
az Európai Unió, valamint a tagállamok pénzügyi és
gazdasági érdekeinek védelme a csalás és az adókijátszás elleni küzdelem révén,
6.                      
(vámügyi területen) a vámhatóságok támogatása a
polgárok és a gazdaság biztonság és védelem tekintetében történő
megóvásában, valamint a környezet megóvásában.
A program által elérendő eredményekre koncentráló
operatív célok hozzáadására került sor, ezek a rendelet 1. mellékletében állnak
rendelkezésre.

5.1.2.          
II. fejezet: Támogatható tevékenységek

A programfinanszírozás keretében
támogathatónak tekintett tevékenységek fajtái hasonlóak a jelenlegi
programok szerintiekhez, vagyis:
·                        
A részt vevő országok vám- és adóügyi
tisztviselői között az ismeretek és a helyes gyakorlat cseréjét célzó
közös fellépések
·                        
Az információcserét, valamint a közös adatokhoz
való hozzáférést megkönnyítő európai információs rendszerek[7], és végül
·                        
A vám- és adóügyi tisztviselők humán
képességfejlesztéséhez vezető képzési tevékenységek egész Európában
Bizonyos tevékenységi kategóriák esetében
módosításra került sor.
·                        
A FISCUS program tartalmaz bizonyos új, közös
fellépési eszközöket: 
·              
Az irányító csoportok (csak az adóügyek
szempontjából újdonság) koordinatív jellegű tevékenységeket látnak el, és
rendszerint valamennyi érdekelt részt vevő országot magukban foglalják.
Különböznek a projektcsoportoktól, amelyek rendszerint korlátozott számú
országból állnak, csak korlátozott ideig működnek, és egy pontosan
meghatározott eredménnyel összekapcsolt, előre definiált célkitűzés
elérésén dolgoznak. 
·              
A szakértői csoportok az
együttműködés strukturált formái, amelyek egyesítik a szakértelmet és/vagy
konkrét műveleti tevékenységekre irányulnak. Állandó vagy nem állandó
jelleggel hozhatók létre, és támogatásban (például online együttműködési
szolgáltatások, közigazgatási segítség, valamint infrastrukturális és
felszerelési támogatások) részesülhetnek annak érdekében, hogy alátámasszák egy
tevékenység végrehajtását és sikerét.
·              
A közigazgatás kapacitásainak kiépítését
szolgáló tevékenységek támogatják a különös nehézségekkel szembesülő
vám- és adóhatóságokat, legyen szó az ismeretek, a szakértelem hiányáról,
szervezeti vagy egyéb más hiányosságokról, amelyek a társországok és/vagy
bizottsági tisztviselők által nyújtott, testreszabott támogatással
küzdhetők le.
·                        
Ami az európai információs rendszereket illeti, az
új program „uniós elemeket” határoz meg; ezek olyan IT-eszközök és szolgáltatások,
amelyek bizonyos vagy valamennyi tagállamot érintenek, és amelyeket a Bizottság
birtokol vagy szerzett be. Ezek az uniós elemek a javasolt jogi aktus 2.
mellékletének 4. pontjában szerepelnek. A „nemzeti elemek” mindazon elemek,
amelyek nem tartoznak az „uniós elemek” közé. Ezeket a tagállamok fejlesztik,
telepítik és működtetik, vagyis azok a tagállamok finanszírozása alá,
illetve felelősségi körébe tartoznak. 
Az uniós elemek újbóli meghatározását az
IT-rendszerfejlesztés változó gyakorlatának fényében kell értelmezni. Jelenleg
az egyes tagállamok felelnek nemzeti rendszereik közös meghatározások alapján
történő végrehajtásáért, ami 27 fejlesztést eredményez minden egyes
rendszer esetében, valamint 27 kereskedői felületet, 27 fejlesztési
ütemezést, 27 beállítást a projektközpontú vagy operatív problémák
tekintetében, stb. Különösen a pénzügyi válság fényében a Bizottság úgy véli,
hogy az IT-rendszerek fejlesztését hatékonyabban kell végezni, beleértve a
központi erőforrások megnövelt számát, valamint a tagállamok fokozott
bevonását a közös projektekbe.
Az egyszerűsítés célja az összesített
IT-költségek csökkentése, valamint az adatok és a szabályok alkalmazása közötti
összhang fokozása a jobban megosztott IT-fejlesztés (ismeretek, adatok,
IT-elemek) felé történő fokozatos haladás révén. Ez jobb munkamódszereket
eredményez például az üzleti folyamatok modellezése, a jobb
minőség-meghatározás révén, valamint fokozza a szabványosítást, például a
kereskedői felületek harmonizálása által. Az uniós elemek felé vezető
új megközelítés határt szab az eltérő fejlesztési és bevezetési tervek
kockázatának. Emellett további eszközöket nyújt a program véglegesítésének
ellenőrzéséhez, mivel a közös tervek révén elkerülhető, hogy a
fejlesztési lánc leglassabb tagja határozza meg az egész projekt üzembe helyezését.
A Bizottság fokozott felelőssége specializáltabb támogatást és
személyzetet igényel bizottsági szinten.

5.1.3.          
IV. fejezet: Végrehajtás

E rendelet egységes feltételek mellett
történő végrehajtásának biztosítása érdekében a Bizottságot végrehajtási
hatáskörrel kell felruházni. Így a Bizottság végrehajtási hatásköreinek
gyakorlására vonatkozó tagállami ellenőrzési mechanizmusok szabályainak és
általános elveinek megállapításáról szóló, 2011. február 16-i 182/2011/EU
európai parlamenti és tanácsi rendelet[8]
5. cikke szerinti vizsgálati eljárással összhangban éves munkaprogram kerül
elfogadásra.

5.2.                
Egyszerűsítés
5.2.1.          
Hogyan járult hozzá a javaslat az
egyszerűsítéshez?

(a)         
Összhang a költségvetési rendelettel
A programjavaslat teljes mértékben összhangban van
a költségvetési rendelettel és annak végrehajtási rendelkezéseivel. A program
végrehajtása érdekében alkalmazott fő pénzügyi eszközök a támogatások és a
beszerzések. A program tartalmazza a Bizottság által a költségvetési rendelet
felülvizsgálatára tett javaslatban szereplő egyszerűsítési
intézkedéseket, így az átalányfinanszírozást és az átalánydíjakat, valamint az
egységköltségeket. Figyelemmel a program alapján kifizetett napidíj és utazási
költségek feldolgozásának szükségességére, a program ezen a területen bevezeti az
új költségvetési rendelet által kínált egyszerűsítési intézkedéseket.
(b)         
Összhang a Vám 2013 és a Fiscalis 2013 programok
között
A korábbi Vám és Fiscalis programok irányítása az
azonos beszerzési szabályok és támogatási modellek, a közös irányítási útmutatók
és az IT-alapú rendszerek alapján teljes mértékben összhangban volt. Az
irányítási modell egyértelmű és egyszerű eljárásokat tartalmaz
a programtevékenységek szervezése tekintetében. A Bizottság programirányítási
csoportját a különböző vám– és adóigazgatási szervek programirányítási
csoportjai segítik, amelyek előmozdítóként, illetve a tagállamok
vám– és adóügyi tisztviselőinek első számú kapcsolattartó pontjaként
tevékenykednek.. Az irányítási modell lehetővé teszi a tevékenység rövid
idő, legfeljebb néhány hét alatt történő kifejtését, gyorsan
reagálva az újonnan felmerülő igényekre, ugyanakkor megőrizve
az összhangot a különböző tevékenységek között. A tagállamok
megelégedésüket fejezték ki a program irányítási modelljével kapcsolatban a
félidős értékelésben[9].
Tekintettel a Vám és Fiscalis programok már eddig is szoros összehangolására,
valamint a Bizottság egyszerűsítési politikájára, az a döntés született,
hogy egyetlen FISCUS programra készül javaslat a 2014-2020 közötti többéves
pénzügyi keretben.
(c)         
Figyelembe vette a program a kiszervezést?
Megvizsgálták a jövőbeli program végrehajtó
ügynökség általi végrehajtásának lehetőségét. Egy ügynökség
felruházható olyan feladatok végrehajtására irányuló hatáskörökkel, mint a
program szerinti tevékenységek kiválasztása, a közigazgatási előkészítés,
a tevékenységek figyelemmel kísérése, valamint az IT-rendszerekkel kapcsolatos
tevékenységek, támogatások és beszerzések ellenőrzése. Ugyanakkor egy
ilyen végreható ügynökség újabb szinttel egészítené ki az irányítási
struktúrát, ami növelné a koordináció és az ellenőrzés költségeit,
valamint új adminisztratív eljárások hozzáadásával bonyolultabbá és hosszabbá
tenné a döntéshozatalt. Emellett negatív hatással lenne a Bizottságon belüli
know-how szintjére, és növelné az igazgatási szempontokkal szemben a tartalom
fragmentálódásának kockázatát. Ez a lehetőség nem járna a várt üzleti
előnyökkel, ezért elvetésre került. 
Egy alternatív forgatókönyv alapján megvizsgálták
azt az opciót, hogy a CCN/CSI hálózat és kapcsolódó szolgáltatásai kivételével valamennyi
vonatkozó IT-tevékenységet a nemzeti közigazgatásokhoz helyeznek át. E
forgatókönyv szerint nagyon magas annak a kockázata, hogy fokozatosan
kialakulnak a központi irányítási struktúrák kialakítására irányuló szükségletek
és kezdeményezések. Az ebből következő hatás hasonló lenne a
programok félbeszakításának hatásaihoz, amelyek kockára tennék a vám- és
adóigazgatási szervek hatékonyságát és eredményességét, kihívást jelentenének a
vámunió, és így a kereskedőkkel szemben alkalmazott bánásmód egységessége
számára, és csökkentenék a csalás megelőzésére és felderítésére való
képességet. Figyelembe véve az eredményekre és a teljesítményre gyakorolt
negatív hatásokat, ez a forgatókönyv szintén elvetésre került. 
(d)         
Használ-e a program közös IT-eszközöket a kedvezményezettek
és a szerződő felek adminisztratív terheinek csökkentésére?
A Vám 2013 és Fiscalis 2013 programok már
alkalmaznak eszközöket a támogatások kezelésének megkönnyítésére a közös
tevékenységjelentési eszköz (Activity Reporting Tool, ART) révén.

5.2.2.          
A javaslat teljesítményének mérése

A program teljesítményét a program általános,
egyedi és műveleti célkitűzéseihez kapcsolódó teljesítmény-, hatás-,
eredmény- és output-mutatók koherens készletének felhasználásával, valamint a
Bizottság Irányítási Tervével történő összekapcsolása révén mérik. A
hatás-, eredmény- és output-mutatók részletes listáját a vonatkozó programok
hatásvizsgálata tartalmazza. A Bizottság megjelölte a program bizonyos operatív
célkitűzéseinek célpontjait, másokat pedig a jelenlegi programok keretében
elvégzett tevékenységek során teljesítenek. A Bizottság az összes operatív
célkitűzés célpontjait megjelöli a 2020 program megkezdése előtt, és
az éves munkaprogramra irányuló eljárás keretében befogadásra terjeszti
elő a programbizottságnak.

5.2.3.          
Összhangban van-e a programjavaslat a Bizottság
átfogó politikájával? 

A program hozzájárul az Európa 2020 stratégia
célkitűzéseihez az egységes piac megerősítése, a közszféra
termelékenységének fokozása, a technológiai fejlődés és innováció közigazgatásban
való fenntartása, valamint a foglalkoztatás előmozdítása révén. Támogatja
az európai digitális menetrend kiemelt célkitűzését[10], az Innovatív Unió kiemelt
célkitűzését[11],
az új készségek és munkahelyek menetrendje kiemelt célkitűzését[12], valamint az iparpolitika a
globalizáció korában kiemelt célkitűzést[13].
A program emellett támogatja az egységes piac intézkedéscsomagot[14], és előmozdítja a
növekedést és az innovációt a szellemitulajdon-jogoknak (IPR) a határokon való
érvényesítése révén, a szellemitulajdon-jogokra vonatkozó jelenlegi, átfogó
stratégiával[15]
összhangban. Ami az Unió és a tagállamok pénzügyi érdekeinek védelmét illeti, a
program támogatja a vámok és a kereskedelmet terhelő különböző
illetékek és adók beszedését, valamint a csalás elleni küzdelmet szolgáló,
együttműködésen alapuló erőfeszítéseket. A vámunió az EU
kereskedelempolitikájának operatív ága, a program tehát elősegíti a
kétoldalú és multilaterális kereskedelmi megállapodások végrehajtását, a vámok
beszedését, a kereskedelmi intézkedések (mint pl. származási szabályok),
embargók és más korlátozások alkalmazását az EU kereskedelmi stratégiájával
összhangban[16].
Legújabban a vámhatóságok szerepet kaptak a környezet védelmében is (többek
között az illegális hulladékexporttal, a vegyi anyagokkal, az ózonlebontó
anyagokkal, az illegális fakivágással és a CITES-egyezménnyel kapcsolatban). Végül
a vámügyi fellépés és a vámhatóságok, a rendőrség és egyéb rendészeti
szervek közötti együttműködés egyre növekvő mértékben hozzájárul az
EU belső biztonságához, ahogy az a belső biztonsági stratégiára
vonatkozó cselekvési tervben[17]
és a Stockholmi Program cselekvési tervben[18]
is tükröződik.
2011/0341 (COD)
Javaslat
AZ EURÓPAI PARLAMENT ÉS A TANÁCS
RENDELETE
az Európai Unióban a 2014-2020 közötti
időszakra vámügyi és adóügyi cselekvési program (FISCUS) létrehozásáról,
valamint az 1482/2007/EK és a 624/2007/EK határozat hatályon kívül
helyezéséről
AZ EURÓPAI PARLAMENT ÉS AZ EURÓPAI
UNIÓ TANÁCSA,
tekintettel az Európai Unió
működéséről szóló szerződésre és különösen annak 33. és 114.
cikkére,
tekintettel az Európai Bizottság javaslatára,
a jogalkotási aktus tervezetének a nemzeti
parlamentek számára való megküldését követően,
tekintettel az Európai Gazdasági és Szociális
Bizottság véleményére[19],
rendes jogalkotási eljárás keretében,
mivel:
(1)              
A 2014 előtt alkalmazott többéves vámügyi és
adóügyi cselekvési programok jelentősen hozzájárultak az Unión belül a
vám- és adóhatóságok közötti együttműködés megkönnyítéséhez és
fokozásához. Ezért biztosítani kell e programok folytatását egy új program
létrehozásával ugyanezen a területen. 
(2)              
Figyelemmel a 2014 előtt alkalmazott programok
közötti szinergiákra, és összhangban a Bizottságnak a programok számának
csökkentésére irányuló kötelezettségvállalásával, ahogy az „Az Európa 2020
stratégia költségvetése”[20]
című dokumentumban szerepel, a vámügyi és adóügyi együttműködési programokat
egyetlen programmal kell felváltani. Emellett egyetlen program létrehozása
nagyobb mértékű egyszerűsítést és összhangot tesz lehetővé,
fenntartva ugyanakkor a lehetőséget a tevékenységek kialakítására a vám-
és adóügyek elkülönült területein.
(3)              
A programtevékenységek, vagyis az európai
információs rendszerek, a vám- és adóügyi tisztviselők közös fellépései,
valamint a közös képzési kezdeményezések várhatóan hozzájárulnak az
intelligens, fenntartható és inkluzív növekedést célzó Európa 2020 stratégia[21] végrehajtásához. Keretet
biztosítva a hatékonyabb vám– és adóhatóságokat előmozdító, az üzleti
vállalkozások versenyképességét megerősítő, a foglalkoztatást
támogató és az Unió gazdasági és pénzügyi érdekeinek védelméhez hozzájáruló
tevékenységekhez, a program aktívan erősíti a vámunió és a belső piac
működését.
(4)              
A program adózási részét összhangba kell hozni a
létező és várható uniós jogszabályokkal, annak érdekében, hogy
lehetővé tegye a potenciális új uniós adókkal vagy jogszabályokkal
kapcsolatos tevékenységek támogatását. E program alkalmazásában az adózásnak
tehát nemcsak a közös hozzáadottértékadó-rendszerről szóló, 2006. november
28-i 2006/112/EK tanácsi irányelv[22]
szerinti héára, az alkohol és az alkoholtartalmú italok jövedéki adója
szerkezetének összehangolásáról szóló, 1992. október 19-i 92/83/EGK tanácsi
irányelv[23]
szerinti alkohol, a dohánygyártmányokra alkalmazott jövedéki adó
szerkezetéről és adókulcsáról szóló 2011. június 21-i 2011/64/EU tanácsi
irányelv[24]
szerinti dohánytermékek, valamint az energiatermékek és a villamos energia
közösségi adóztatási keretének átszervezéséről szóló, 2003. október 27-i
2003/96/EK tanácsi irányelv[25]
szerinti energiatermékek és villamos energia jövedéki adójára kell kiterjednie,
hanem valamennyi egyéb, az adókból, vámokból, illetékekből és egyéb
intézkedésekből eredő követelések behajtására irányuló kölcsönös
segítségnyújtásról szóló, 2010. március 16-i 2010/24/EU tanácsi irányelv[26] szerint az uniós adójog
hatálya alá tartózó adóra is.
(5)              
A harmadik országok csatlakozási és társulási
folyamatának támogatása érdekében a programnak nyitva kell állnia a csatlakozó
és a tagjelölt országok, valamint a lehetséges tagjelölt országok és az európai
szomszédsági politika[27]
partnerországai előtt, bizonyos feltételek teljesítése esetén. Emellett,
figyelemmel a világgazdaság egyre növekvő összekapcsoltságára, hasznos
lehetőséget biztosítani bizonyos tevékenységek esetén külső
szakértők, úgymint harmadik országok tisztviselői, nemzetközi
szervezetek képviselői vagy gazdasági szereplők bevonására.
(6)              
Figyelemmel a következő évtized tekintetében
azonosított problémákra és kihívásokra, a 2014 előtt alkalmazott programok
célkitűzéseit módosítani kell. Az e rendelet által létrehozott programnak
szerepet kell játszania olyan létfontosságú területeken, mint az uniós jog
koherens alkalmazása, az Unió pénzügyi és gazdasági érdekeinek védelme, a
biztonság és a védelem megőrzése, valamint a vám- ás adóhatóságok
igazgatási kapacitásainak növelése. Mindazonáltal, figyelemmel a meghatározott
új kihívások dinamikájának problémájára, további hangsúlyt kell fektetni a
csalás elleni küzdelemre, az adminisztratív terhek csökkentésére, valamint a
kereskedelem megkönnyítésére.
(7)              
A 2014 előtt alkalmazott programok alapján
igénybevett eszközök megfelelőnek bizonyultak, és ezért megtartották
azokat. Ugyanakkor, figyelemmel az olyan eszközök iránt mutatkozó szükségletre,
amelyek strukturáltabb operatív együttműködést tesznek lehetővé,
kiegészítő eszközök, például uniós és nemzeti szakértőkből álló
szakértői csoportok hozzáadására került sor annak érdekében, hogy
meghatározott területeken közösen hajtsanak végre feladatokat. Továbbá,
figyelemmel a legfrissebb fejleményekre, biztosítani kell azt a
lehetőséget, hogy a program alapján olyan tevékenységeket alakítsanak ki,
amelyek hozzájárulnak az igazgatási kapacitások kiépítéséhez, annak érdekében,
hogy specializált segítséget nyújtsanak azon országoknak, amelyeknek szükségük
van rá.
(8)              
Az európai információs rendszerek létfontosságú
szerepet játszanak az uniós vám- és adózási rendszerek megerősítésében, és
ezért azokat a program alapján tovább kell finanszírozni. Emellett
lehetővé kell tenni, hogy a program új, vámokkal és adózással kapcsolatos,
az uniós jog alapján létrehozott információs rendszereket tartalmazzon.
Utóbbiaknak megosztott fejlesztési modelleken és modern IT-architektúrán kell
alapulniuk annak érdekében, hogy növeljék az adó- és vámigazgatási szervek
rugalmasságát és hatékonyságát.
(9)              
A program révén a humán kompetenciák közös képzés
formájában történő kiépítését is meg kell valósítani. A vám- és adóügyi
tisztviselőknek ki kell építeniük és naprakésszé kell tenniük az Unió
szükségleteinek kiszolgálásához szükséges tudásukat és képességeiket. A
programnak alapvető szerepet kell játszania a humán kapacitások hatékony módon
történő megerősítésében a vám- és adóügyi tisztviselőket,
valamint a gazdasági szereplőket célzó fokozott képzési támogatás révén.
Ennek érdekében az Unió jelenlegi közös képzési módszerét, amely főként a
központi elektronikus tanulási (eLearning) fejlesztésen alapul, egy
sokrétű uniós, adózással kapcsolatos képzés-támogatási programmá kell
fejleszteni.
(10)          
A programnak hétéves időszakra kell
kiterjednie, annak érdekében, hogy időtartamát a 2014-2020 közötti
időszakra szóló többéves pénzügyi keret létrehozásáról szóló, éé.hh.nn-i
XX/XX/EU tanácsi rendelet által létrehozott többéves pénzügyi keret
időtartamához igazítsák[28].
(11)          
A program teljes időtartama tekintetében a
költségvetési hatóság számára meg kell határozni az éves költségvetési
eljárásban az Európai Parlament, a Tanács és a Bizottság között a költségvetési
kérdésekben történő együttműködésről és a hatékony és eredményes
pénzgazdálkodásról szóló, 201Z. YY. XX-i intézményközi megállapodás [17].
pontja értelmében fő referenciát képező pénzügyi keretösszeget.
(12)          
A 2010. évi költségvetés felülvizsgálatáról szóló
közleményében[29]
szereplő, a finanszírozási programok koherenciájára és
egyszerűsítésére vonatkozó bizottsági kötelezettségvállalással összhangban
a forrásokat meg kell osztani más uniós finanszírozási eszközökkel, amennyiben
a tervezett program szerinti tevékenységek olyan célkitűzéseket követnek,
amelyek több finanszírozási eszköz tekintetében közösek; a kettős
finanszírozást ugyanakkor el kell kerülni. Az e program keretében végzett
tevékenységeknek biztosítaniuk kell a vámunió működését finanszírozó uniós
források felhasználásának koherenciáját.
(13)          
Az e rendelet pénzügyi végrehajtásához szükséges
intézkedéseket az Európai Közösségek általános költségvetésére alkalmazandó
költségvetési rendeletről szóló, éé.hh.nn-i xxx/20xx/EK, Euratom tanácsi
rendeletnek, és a éé.hh.nn-i xxx/20xx/EK, Euratom tanácsi rendelet
végrehajtására vonatkozó részletes szabályok megállapításáról szóló, éé.hh.nn-i
xxx/20xx/EK, Euratom bizottsági rendeletnek megfelelően kell elfogadni (az
új költségvetési rendeletre és végrehajtási aktusára vonatkozó hivatkozást fel
kell tüntetni).
(14)          
Az Unió pénzügyi érdekeit megfelelő
intézkedésekkel kell védeni a kiadási ciklus teljes időszakában, ideértve
a szabálytalanságok megelőzését, feltárását és vizsgálatát, a kárba
veszett, tévesen kifizetett vagy helytelenül felhasznált források
visszatéríttetését és adott esetben a bírságokat.
(15)          
E rendelet egységes feltételek mellett történő
végrehajtásának biztosítása érdekében a Bizottságot végrehajtási hatáskörrel
kell felruházni. Ezeket a hatásköröket a
Bizottság végrehajtási hatásköreinek gyakorlására vonatkozó tagállami
ellenőrzési mechanizmusok szabályainak és általános elveinek
megállapításáról szóló, 2011. február 16-i 182/2011/EU európai
parlamenti és tanácsi rendelettel[30]
összhangban kell gyakorolni.
(16)          
Mivel a tervezett fellépés céljait, nevezetesen a
belső piaci adórendszerek és a vámunió működésének javítását célzó
többéves program létrehozását a program végrehajtásához szükséges
együttműködés és koordináció hatékony elvégzésére képtelen tagállamok nem
tudják kielégítően megvalósítani, és ezért a program hatásaira figyelemmel
azok uniós szinten jobban elérhetők, az Unió intézkedéseket hozhat az EUSZ
5. cikkében foglalt szubszidiaritás elvének megfelelően. Az említett
cikkben foglalt arányossági elvvel összhangban e rendelet nem lépi túl a szóban
forgó célkitűzések eléréséhez szükséges mértéket.
(17)          
A Bizottságot a program végrehajtásában a FISCUS
bizottság segíti. E bizottság fő
hatásköre az éves munkaprogramokra vonatkozik.
(18)          
E rendelet a belső piac adózási rendszerei
működésének javítását célzó közösségi program létrehozásáról (Fiscalis
2013 program) és a 2235/2002/EK határozat hatályon kívül helyezéséről
szóló, 2007. december 11-i 1482/2007/EK európai parlamenti és tanácsi határozat[31], valamint a közösségi vámügyi
cselekvési program (Vám 2013) létrehozásáról szóló 2007. május 23-i 624/2007/EK
európai parlamenti és tanácsi határozat[32]
helyébe lép. E határozatokat ennek megfelelően hatályon kívül kell
helyezni,
ELFOGADTÁK EZT A RENDELETET:
I. fejezet
Általános rendelkezések
1. cikk
Tárgy
1.                      
A belső piaci adórendszerek és a vámunió
működésének javítása érdekében létrejön a „FISCUS” elnevezésű
többéves cselekvési program (a továbbiakban: a program). 
2.                      
A program vámügyi és adóügyi részből áll.
3.                      
A program a 2014. január 1-jétől 2020.
december 31-ig tartó időszakra vonatkozik.
2. cikk
Fogalommeghatározások
E rendelet alkalmazásában a következő
fogalommeghatározásokat kell alkalmazni:
(a)         
„adó- vagy vámhatóságok”: a vámokról vagy az
adózásról szóló szabályok alkalmazásáért felelős hatóságok;
(b)         
„külső szakértők”:
(1)         
a kormányzati hatóságok képviselői, beleértve
a 3. cikk (1) és (2) bekezdése alapján a programban részt nem vevő
országok képviselőit is, 
(2)         
gazdasági szereplők és szervezeteik,
(3)         
nemzetközi és egyéb releváns szervezetek
képviselői.
(c)         
az „adózás” a következő adókat jelenti: 
(1)         
a 2006/112/EK irányelv szerinti
hozzáadottérték-adó.
(2)         
a 92/83/EGK irányelv szerinti, alkoholt
terhelő jövedéki adó.
(3)         
a 2011/64/EU irányelv szerinti, dohánytermékeket
terhelő jövedéki adó.
(4)         
a 2003/96/EK irányelv szerinti, energiatermékeket
és villamos energiát terhelő adók.
(5)         
valamennyi egyéb, a 2010/24/EU irányelv 2. cikke
(1) bekezdése a) pontjának hatálya alá tartozó adó.
3. cikk
A programban való részvétel
4.                      
A részt vevő országok a tagállamok és a (2)
bekezdésben említett országok, feltéve, hogy a (2) és (3) bekezdésben
szereplő feltételek teljesülnek.
5.                      
A programban a következő országok vehetnek
részt:
a) az előcsatlakozási stratégiákban részes
csatlakozó országok, tagjelölt országok és lehetséges tagjelölt országok, a
megfelelő keretmegállapodások, társulási tanácsi határozatok vagy hasonló
megállapodások által az ezen országok uniós programokban való részvételére
megállapított általános alapelvekkel és feltételekkel összhangban;
b) az európai szomszédsági politika
partnerországai, feltéve, hogy ezek az országok megfelelő szintet értek el
vonatkozó jogszabályaiknak és közigazgatási gyakorlatuknak az Unióéhoz való
közelítésében. Az érintett partnerországok a programban az ezen országokkal az
uniós programokban való részvételükről szóló keretmegállapodások
megkötését követően megállapítandó rendelkezések alapján vesznek részt.
6.                      
A program keretében szervezett tevékenységekben
külső szakértők is részt vehetnek, amennyiben ez hasznos a 4. és 5.
cikkben szereplő célkitűzések elérése szempontjából. E
szakértőket a konkrét tevékenységekkel kapcsolatos képzettségük,
tapasztalatuk és tudásuk alapján választják ki. 
4. cikk
Általános célkitűzés
A program általános célja a vámunió működésének
támogatása, valamint az adózási rendszerek működésének javítása révén a
belső piac megerősítése a részt vevő országok, azok vám- és
adhatóságai, tisztviselői és a külső szakértők közötti
együttműködés fokozása által.
E célkitűzés teljesülése többek között a
következő mutató segítségével kerül mérésre: annak alakulása, ahogyan a
programban érdekeltek a programnak a vámunió működéséhez és a belső
piac megerősítéséhez való hozzájárulását észlelik.
5. cikk
Konkrét célkitűzések
1.                      
A program konkrét célkitűzései a
következők:
(a)         
a vámok és az adózás területét érintő uniós
jog előkészítésének, következetes alkalmazásának és eredményes
végrehajtásának támogatása,
(b)         
a vám- és adóhatóságok hatékony működéséhez
való hozzájárulás adminisztratív kapacitásaik javítása és az adminisztratív
terhek csökkentése révén,
(c)         
a csalás és az adókijátszás megelőzése,
valamint a versenyképesség, a biztonság és a védelem fokozása a nemzetközi
szervezetekkel, egyéb kormányzati hatóságokkal, harmadik országokkal, gazdasági
szereplőkkel és szervezeteikkel való együttműködés fokozása révén,
(d)         
az európai üzleti vállalkozások versenyképességének
megerősítése a kereskedelem megkönnyítése és a megfelelési költségek
csökkentése révén, 
(e)         
az Európai Unió, valamint a tagállamok pénzügyi és
gazdasági érdekeinek védelme a csalás és az adókijátszás elleni küzdelem révén,
(f)           
a vámokkal kapcsolatos rész tekintetében: a
vámhatóságok támogatása a polgároknak és a gazdaságnak a biztonság és védelem
tekintetében történő megóvásában, valamint a környezet megóvásában.
2.                      
Az egyes fenti, konkrét célkitűzések
értékelésére olyan mutató alapján kerül sor, amely tükrözi, hogy a programban
érdekeltek hogyan észlelik a programnak a konkrét célkitűzések eléréséhez
való hozzájárulását.
II. fejezet
Támogatható intézkedések
6. cikk
Támogatható intézkedések
A program a 13. cikkben említett éves
munkaprogramban meghatározott feltételek mellett a következő
intézkedéstípusokhoz nyújt támogatást:
(a)         
Közös intézkedések az operatív együttműködés
és koordináció érdekében:
(1)         
szemináriumok és munkaértekezletek;
(2)         
irányítócsoportok a hatáskörükbe tartozó
intézkedések irányítása és koordinálása céljából;
(3)         
korlátozott számú országból álló, korlátozott ideig
működő projektcsoportok, melyek célja pontosan meghatározott
teljesítménnyel összekapcsolt, előre definiált célkitűzés elérése;
(4)         
a részt vevő országok vagy egy harmadik ország
által abból a célból szervezett munkalátogatások, hogy lehetővé tegyék a
tisztviselők számára, hogy tapasztalatot vagy tudást szerezzenek a vám- és
adóügyek területén, illetve növeljék azt; a harmadik országok által szervezett
munkalátogatások tekintetében csak az utazási és tartózkodási (szállás és
napidíj) költségek támogathatók a program keretében;
(5)         
nem állandó vagy állandó jellegű
szakértői csoportok, amelyek az együttműködés strukturált formái, és
egyesítik a tapasztalatokat annak érdekében, hogy adott esetben online
együttműködési szolgáltatások, közigazgatási segítség, valamint
infrastrukturális és felszerelési segély révén nyújtott támogatással konkrét
területeken felmerülő feladatokat hajtsanak végre, vagy műveleti
tevékenységeket végezzenek;
(6)         
a közigazgatási kapacitás építése és támogató
intézkedések;
(7)         
tanulmányok;
(8)         
kommunikációs projektek;
(9)         
egyéb, a 4. és 5. cikkben megállapított általános
és egyedi célkitűzéseket támogató tevékenységek.
(b)         
Egyedi közös fellépések a vámügyek területén,
beleértve a Bizottságból és a részt vevő országok
tisztviselőiből álló közös csoportok által végzett
ellenőrző tevékenységeket, amelyek célja a vámügyi gyakorlatok
elemzése, a szabályok végrehajtásával kapcsolatos nehézségek azonosítása, és
szükség esetén javaslatok tétele uniós szabályok és munkamódszerek
elfogadására.
(c)         
Egyedi közös fellépések az adóügyek területén,
beleértve a két vagy több részt vevő ország, köztük legalább egy tagállam
által szervezett többoldalú ellenőrzéseket, amelyek célja egy vagy több
kapcsolódó adóalany adókötelezettségének koordinált ellenőrzése.
(d)         
IT-kapacitások kiépítése, mégpedig a következő
rendszerek II. melléklet 4. pontjában megállapított uniós elemeinek
fejlesztése, karbantartása, üzemeltetése és minőségellenőrzése:
(1)         
a II. melléklet 1., 2. és 3. pontjában
szereplő európai információs rendszerek, és
(2)         
az uniós jog alapján létrehozott új európai
információs rendszerek.
(e)         
Humán képességfejlesztés: közös képzési
intézkedések a vám- és adóügyekkel kapcsolatban szükséges szakmai képességek és
tudás támogatása érdekében.
7. cikk
Különös végrehajtási rendelkezések a közös fellépések tekintetében
1.                      
A részt vevő országok biztosítják, hogy a
megfelelő profillal és képesítésekkel rendelkező tisztviselőket
jelöljék ki a közös fellépésekben való részvételre.
2.                      
A részt vevő országok megteszik a közös
fellépések végrehajtásához szükséges intézkedéseket, különösen azáltal, hogy
felhívják vám- és adóhatóságaik figyelmét az ilyen fellépésekre, illetve azáltal,
hogy biztosítják az elért eredmények optimális felhasználását.
8. cikk
Különös végrehajtási rendelkezések
az európai információs rendszerek tekintetében
1.                      
A Bizottság és a részt vevő országok
biztosítják, hogy a II. melléklet 1., 2. és 3. pontjában szereplő európai
információs rendszereket fejlesztik, üzemeltetik és megfelelően
karbantartják.
2.                      
A Bizottság a részt vevő országokkal
együttműködve koordinálja a II. melléklet 1. 2. és 3. pontjában említett
rendszerek és infrastruktúra uniós és nem uniós elemei kialakításának és
üzemeltetésének azon aspektusait, amelyek azok működőképességének,
összekapcsolhatóságának és folyamatos fejlesztésének biztosításához
szükségesek.
9. cikk
Különös végrehajtási rendelkezések a közös képzés tekintetében
1.                      
A részt vevő országok nemzeti képzési
programjaikba integrálják a képzések közösen kifejlesztett tartalmát, beleértve
az elektronikus tanulási (eLearning) modulokat, képzési programokat és a
közösen megállapított képzési standardokat.
2.                      
A részt vevő országok gondoskodnak arról, hogy
tisztviselőik megkapják az ahhoz szükséges alap- és továbbképzést, hogy
közös szakmai képességeket és szaktudást szerezzenek a képzési programokkal
összhangban.
3.                      
A részt vevő országok gondoskodnak arról, hogy
a tisztviselők részesüljenek a programban való részvétel tekintetében
kielégítő szintű nyelvtudás elsajátításához szükséges nyelvi
képzésben.
III. fejezet
Pénzügyi keret
10. cikk
Pénzügyi keret
1.                      
A program végrehajtására biztosított pénzügyi
keretösszeg 777 600 000 EUR (folyó áron).
2.                      
A programhoz rendelt pénzügyi erőforrások
fedezhetik a program irányításához és célkitűzései eléréshez szükséges
előkészítő, monitoring, ellenőrző, audit és értékelő
tevékenységekre vonatkozó költségeket is: ilyen tevékenységek lehetnek
különösen a tanulmányok, a szakértői találkozók, az információs és
kommunikációs fellépések, beleértve az Európai Unió politikai prioritásainak
vállalati kommunikációját, amennyiben azok kapcsolódnak e rendelet általános
célkitűzéseihez, az információfeldolgozásra és -cserére koncentráló
IT-hálózatokhoz kapcsolódó költségek, valamint minden más, a Bizottságnál a
program irányítása során felmerült technikai és adminisztratív segítségnyújtási
költség.
11. cikk
A beavatkozás típusai
1.                      
A Bizottság a költségvetési rendelet
előírásaival összhangban hajtja végre a programot.
2.                      
Az Unió által a 6. cikkben szereplő
tevékenységekhez nyújtott támogatás a következő formákat öltheti: 
(a)         
támogatások;
(b)         
közbeszerzési szerződések;
(c)         
a 3. cikk (3) bekezdésében hivatkozott külső
szakértőknél felmerült költségek megtérítése.
3.                      
A támogatások társfinanszírozási rátája a
támogatható költségek 100%-a, amennyiben azok utazási és tartózkodási
költségek, események szervezéséhez kapcsolódó költségek vagy napidíjak. Ezt a
rátát a szakértői csoportok kivételével valamennyi támogatható
intézkedésre alkalmazni kell. A támogatható intézkedések ezen kategóriája
tekintetében az éves munkaprogramok határozzák meg az alkalmazandó
társfinanszírozási rátát, amennyiben ezek az intézkedések támogatások
odaítélést igénylik. 
12. cikk
Az Unió pénzügyi érdekeinek védelme 
1.                      
A Bizottság megfelelő intézkedéseket hoz,
amelyek biztosítják, hogy az e rendelet alapján finanszírozott intézkedések
végrehajtásakor az Európai Unió pénzügyi érdekei védelemben részesüljenek a
csalással, korrupcióval és egyéb illegális tevékenységekkel szemben alkalmazott
megelőző intézkedések, hatékony ellenőrzések, illetve
szabálytalanságok észlelése esetén a tévesen kifizetett összegek behajtása,
adott esetben pedig hatékony, arányos és visszatartó erejű büntetések
révén. 
2.                      
A Bizottság, illetve annak képviselői és az
Európai Számvevőszék hatáskörrel rendelkeznek arra vonatkozóan, hogy
dokumentumok alapján, illetve helyszíni ellenőrzések és vizsgálatok révén
ellenőrizzék az uniós forrásokból juttatott támogatásokban részesült
kedvezményezetteket, vállalkozókat és alvállalkozókat.
3.                      
Az ilyen finanszírozásban közvetlenül vagy közvetve
részesülő gazdasági szereplők helyszíni ellenőrzését és
vizsgálatát az Európai Csalás Elleni Hivatal (OLAF) az Európai Közösségek
pénzügyi érdekeinek csalással és egyéb szabálytalanságokkal szembeni védelmében
a Bizottság által végzett helyszíni ellenőrzésekről és vizsgálatokról
szóló, 1996. november 11-i 2185/96/Euratom, EK tanácsi rendeletben[33] meghatározott eljárásoknak
megfelelően végezheti el annak megállapítása érdekében, hogy történt-e az
Európai Unió pénzügyi érdekeit érintő csalás, korrupció vagy más
jogellenes tevékenység az uniós finanszírozásra vonatkozó támogatási
megállapodás, határozat vagy szerződés kapcsán. 
4.                      
Az (1), (2) és (3) bekezdések sérelme nélkül a
keretmegállapodások, a társulási tanácsi határozatok vagy a harmadik
országokkal és nemzetközi szervezetettek kötött hasonló megállapodások, továbbá
a jelen rendelet végrehajtásából eredő támogatási megállapodások,
támogatási határozatok, valamint szerződések felhatalmazzák a Bizottságot,
a Számvevőszéket és az OLAF-ot hogy végezzék el ezen auditokat, helyszíni
ellenőrzéseket és vizsgálatokat.
IV. fejezet
Végrehajtási hatáskörök 
13. cikk
Munkaprogram
1.                      
A Bizottság a programot a program egyes részeire
vonatkozó éves munkaprogram révén hajtja végre, amely tartalmazza a program
prioritásait, a költségvetés felosztását és az intézkedésekhez nyújtott
támogatások értékelési kritériumait. Ezeket a végrehajtási jogi aktusokat a 14.
cikk (2) bekezdésében említett vizsgálóbizottsági eljárással, valamint a
költségvetési rendelettel összhangban kell elfogadni. 
2.                      
A vámügyi részt illetően az éves munkaprogram
előkészítése során a Bizottság figyelembe veszi a vámpolitika közös
megközelítését, amelyet a Bizottság és a tagállamok vámigazgatási szerveinek
vezetőiből vagy azok képviselőiből álló Vámpolitikai
Csoportban folyamatosan hozzáigazítanak a Bizottság és a tagállamok közötti
partnerség új fejleményeihez. 
A Bizottság rendszeresen tájékoztatja a
Vámpolitikai Csoportot a program vámügyi részének végrehajtásával kapcsolatos
intézkedésekről.
14. cikk
Bizottsági eljárás
1.                      
A Bizottság tevékenységét a FISCUS bizottság
segíti. A bizottság két külön formációban ülhet össze, amelyek közül az egyik a
program vámügyi részével, míg a másik az adóügyi részével kapcsolatos
szempontokkal foglalkozik. A bizottság a 182/2011/EU rendelet szerinti
bizottság.
2.                      
A e bekezdésre történő hivatkozáskor a
182/2011/EU rendelet 5. cikkét kell alkalmazni.
V. fejezet
Monitoring és értékelés
15. cikk
A program szerinti intézkedések monitoringja
1.                      
A Bizottság a részt vevő országokkal
együttműködve figyelemmel kíséri a programot és annak intézkedéseit az
elvégzett intézkedések végrehajtásának követése érdekében. 
2.                      
Többek között az 5. cikk (2) bekezdésében
meghatározott, kulcsfontosságú teljesítménymutatókat kell alkalmazni a program
hatásainak és következményeinek mérésére. A hatásokat és a következményeket
előre meghatározott, a végrehajtás előtti helyzetet tükröző
alapadatokhoz kell mérni.
16. cikk
Értékelés
1.                      
A Bizottság biztosítja a program félidős és
végső értékelését, amelyek a releváns értékelési kérdésekre koncentrálnak,
és időben kerül rájuk sor ahhoz, hogy beépíthetők legyenek a
döntéshozatali folyamatba. Az eredményeket be kell építeni a későbbi
programok esetleges megújításáról, módosításáról vagy felfüggesztéséről
szóló döntésekbe. Ezeket az értékeléseket független külső értékelő
végzi.
2.                      
A Bizottság legkésőbb 2018 közepéig
félidős értékelési jelentést készít a program szerinti fellépések
célkitűzéseinek eléréséről, a források felhasználásának
hatékonyságáról, valamint a program európai hozzáadott értékéről. E jelentés
emellett kitér az egyszerűsítésre, a célkitűzések folyamatos
relevanciájára, valamint a programnak az Unió intelligens, fenntartható és
inkluzív növekedésre irányuló célkitűzéseihez való hozzájárulására.
3.                      
A Bizottság legkésőbb 2021 végéig végső
értékelési jelentést készít a program hosszú távú következményeiről és
hatásainak fenntarthatóságáról.
4.                      
A részt vevő országok a Bizottság felhívására
minden releváns adatot és információt átadnak a Bizottság félidős és
végső értékelési jelentéseihez való hozzájárulás céljából.
VI. fejezet
Záró rendelkezések
17. cikk
Hatályon kívül helyezés 
Az 1482/2007/EK és a 624/2007/EK határozat
2014. január 1-jén hatályát veszti.
Az említett határozatok alapján folytatott
tevékenységekhez kapcsolódó pénzügyi kötelezettségekre – teljesítésük
pillanatáig – azonban továbbra is az említett határozatok irányadók.
18. cikk
Hatálybalépés
Ez a rendelet az Európai Unió Hivatalos
Lapjában való közzétételét követő huszadik napon lép hatályba.
Ez a rendelet 2014. január 1-jétől
alkalmazandó.
Ez a rendelet
teljes egészében kötelező és közvetlenül alkalmazandó valamennyi
tagállamban.
Kelt Brüsszelben, […]-án/-én.
az Európai Parlament részéről                      a
Tanács részéről
az elnök                                                          az
elnök
MELLÉKLET 
I.
A program operatív célkitűzései
Az 5. cikkben meghatározott egy vagy több
konkrét célkitűzés végrehajtására és monitoringjára irányuló operatív
célkitűzések a következők:
1.                 
A vámokról és az adózásról szóló uniós jog közös
értelmezését és végrehajtását előmozdító intézkedések kialakítása
2.                 
A közös vám- és adóügyi operatív tevékenységek
támogatása és elősegítése
3.                 
Az európai informatikai rendszerek fejlesztése és
karbantartása a vámok és az adózás területén
4.                 
A vám- és adóügyek területén a vám- és adóügyi
tisztviselők, valamint a külső szakértők képességeinek és
kompetenciáinak megerősítése
5.                 
Az elektronikus közigazgatás fejlesztésének
támogatása a vám- és adóhatóságok, valamint a külső érintettek számára
6.                 
A vámokkal és az adózással kapcsolatos, harmadik
országok és külső szakértők bevonásával járó intézkedések kialakítása
7.                 
A legjobb gyakorlatok azonosításának és
megosztásának támogatása
8.                 
Közös szakértői csoportok kialakítása egyes
operatív feladatok közös ellátása érdekében
II. Európai információs rendszerek és uniós
elemeik
Hivatkozva a 6. cikk d) pontjában
1.                      
A közös európai információs rendszerek a
következők:
(a)              
közös kommunikációs hálózat/közös
rendszer-interfész (CCN/CSI), CCN mail3, a CSI híd, a http híd, CCN LDAP és
kapcsolódó eszközök, CCN webportál, CCN monitoring;
(b)              
támogató rendszerek, különösen a CCN alkalmazás
konfigurációs eszköze, az automatizált szolgáltatásnyújtási eszköz (TASMAN), a
tevékenységjelentési eszköz (ART2), a Taxud online projektek elektronikus
irányítása (TEMPO), a szolgáltatás-irányítási eszköz (SMT), a
felhasználókezelő rendszer (UM), a BPM-rendszer, az elérhetőségi
irányítópult és az AvDB, az IT szolgáltatás-irányítási portál, a jegyzék és
felhasználói hozzáférés-kezelés, 
(c)              
a vám- és adóügyi programinformációs és
kommunikációs tér (PICS)
2.                      
A vámügyek sajátos európai információs rendszerei a
következők:
(a)           
a vámmozgási rendszerek, különösen az (új)
számítógépesített tranzit-rendszer ((N)CTS), az NCTS TIR Oroszország, az
exportellenőrzési rendszer (ECS) és az importellenőrzési rendszer
(ICS). A következő alkalmazások/elemek támogatják ezeket a rendszereket: a
harmadik országokkal történő adatcserét szolgáló rendszer (SPEED híd), a
SPEED Edifact átváltó csomópont (SPEED-ECN), a standard SPEED tesztalkalmazás
(SSTA), a standard átviteli tesztalkalmazás (STTA), az átviteli tesztalkalmazás
(TTA), a központi szolgáltatások/referenciaadatok (CSRD), a központi
szolgáltatások/irányítási információs rendszer (CS/MIS);
(b)          
a közösségi kockázatkezelő rendszer (CRMS),
amely tartalmazza a kockázati információs űrlapokat (RID), és a közös
profilok CPCA funkcionális doméneket;
(c)           
a gazdasági szereplők rendszere (EOS), amely
tartalmazza a gazdasági szereplők nyilvántartását és azonosítását (EORI),
az engedélyezett gazdálkodókat (AEO), a rendszeres szállítási szolgáltatásokat
(RSS) és a partnerországok funkcionális doménjeinek kölcsönös elismerését. A
generikus webszolgáltatás e rendszer támogató eleme;
(d)          
a tarifarendszer (TARIC3), amely egy
referenciaadat-rendszer olyan más alkalmazások számára, mint a kvótakezelési
rendszer (QUOTA2), a megfigyelésirányítási és -monitoring rendszer (SURV2), a
kötelező európai vámtarifa-tájékoztatási rendszer (EBTI3), a vegyi anyagok
európai vámjegyzéke (ECICS2). A Kombinált Nómenklatúra (KN) és
vámfelfüggesztésekre vonatkozó (Suspensions) alkalmazások jogi információkat
kezelnek, közvetlenül kapcsolódva a tarifális rendszerhez;
(e)           
az ellenőrzési célú alkalmazások, különösen az
iratminta-kezelő rendszer (SMS) és a feldolgozási eljárások információs
rendszere (ISPP);
(f)            
a hamisítás és kalózkodás elleni rendszer (COPIS);
(g)           
az adatterjesztési rendszer (DDS2), amely kezel
minden, az Interneten keresztül a nyilvánosság számára hozzáférhető
adatot.
(h)           
a Csalás Elleni Információs Rendszer (AFIS)
3.                      
Az adóztatás sajátos európai információs rendszerei
a következők:
(a)           
a héával kapcsolatos rendszerek, így különösen a
héa információcsere-rendszer (VIES) és a héa-visszatérítés, beleértve a VIES
eredeti alkalmazást, a VIES monitoring eszközt, az adózási statisztikai
rendszert, a VIES-a-weben rendszert, a VIES-a-weben konfigurációs eszközt, a
VIES és héa-visszatérítés teszteszközt, a héa-szám algoritmusokat, a héa
elektronikus nyomtatványok cseréjét, az e-szolgáltatások héáját (VoeS), a VoeS
teszteszközt, a héa elektronikus nyomtatvány teszteszközt;
(b)          
behajtással kapcsolatos rendszerek, különösen a
követelések behajtását szolgáló elektronikus nyomtatványok, a végrehajtást
engedélyező, egységes okirat (UIPE), és az egységes értesítési nyomtatvány
(UNF) elektronikus nyomtatványai
(c)           
a közvetlen adóztatással kapcsolatos rendszerek,
különösen a megtakarítások adóztatásának rendszere, a megtakarítások adóztatásának
teszteszköze, a közvetlen adóztatás elektronikus nyomtatványai, adóazonosító
szám (TIN), TIN-a-weben, a 2011/116/EU irányelv 8. cikkével kapcsolatos
információcserék, és az ahhoz kapcsolódó teszteszközök
(d)          
egyéb, adózással kapcsolatos rendszerek, különösen
az Adók Európában adatbázis (TEDB), a CCN/Mail az OECD országoknak
(e)           
a jövedéki rendszerek, különösen a
jövedékiadatcsere-rendszer (SEED), a jövedékitermék-szállítási és felügyeleti
rendszer(EMCS), MVS elektronikus nyomtatványok, teszt-alkalmazás (TA)
(f)            
egyéb központi rendszerek, különösen a tagállami
kommunikációs és információs alkalmazás (MSCIA), az önkiszolgáló tesztrendszer
(SSTS), az adóztatással kapcsolatos statisztikai rendszerek, a web
nyomtatványok központi alkalmazása, a jövedéki központi
szolgáltatások/irányítás információs rendszere (CS/MISE);
4.                      
Az európai információs rendszerek uniós
összetevői a következők:
(a)           
olyan IT-eszközök, mint a hardver, a szoftver,
valamint a rendszerek hálózati kapcsolatai, beleértve a kapcsolódó
adat-infrastruktúrát;
(b)          
a rendszerek fejlesztéséhez, karbantartásához,
tökéletesítéséhez, valamint üzemeltetéséhez szükséges IT-szolgáltatások;
(c)           
és bármilyen más olyan elem, amelyet hatékonysági,
biztonsági vagy racionalizációs okokból a Bizottság a részt vevő
országrészt vevő országok közös elemeként jelölt meg. 
PÉNZÜGYI KIMUTATÁS

1.                      
A JAVASLAT/KEZDEMÉNYEZÉS FŐBB ADATAI 

              1.1.    A javaslat/kezdeményezés címe 
              1.2.    A
tevékenységalapú irányítás/tevékenységalapú költségvetés-tervezés keretébe
tartozó, érintett szakpolitikai terület(ek)
              1.3.    A
javaslat/kezdeményezés típusa 
              1.4.    Célkitűzés(ek)

              1.5.    A
javaslat/kezdeményezés indokolása 
              1.6.    Az
intézkedés és a pénzügyi hatás időtartama 
              1.7.    Tervezett
irányítási módszer(ek) 

2.                      
IRÁNYÍTÁSI INTÉZKEDÉSEK 

              2.1.    A
nyomon követésre és a jelentéstételre vonatkozó rendelkezések 
              2.2.    Irányítási
és kontrollrendszer 
              2.3.    A
csalások és a szabálytalanságok megelőzésére vonatkozó intézkedések 

3.                      
A JAVASLAT/KEZDEMÉNYEZÉS BECSÜLT PÉNZÜGYI HATÁSA 

              3.1.    A
kiadások a többéves pénzügyi keret mely fejezetét/fejezeteit és a költségvetés
mely kiadási tételét/tételeit érintik? 
              3.2.    A
kiadásokra gyakorolt becsült hatás 
              3.2.1. A kiadásokra gyakorolt becsült hatás
összegzése 
              3.2.2. Az
operatív előirányzatokra gyakorolt becsült hatás 
              3.2.3. Az
igazgatási előirányzatokra gyakorolt becsült hatás
              3.2.4. A
jelenlegi többéves pénzügyi kerettel valló összeegyeztethetőség
              3.2.5. Harmadik
felek részvétele a finanszírozásban 
              3.3.    A bevételre gyakorolt becsült
hatás
JAVASLATOT
KÍSÉRŐ PÉNZÜGYI KIMUTATÁS

1.                      
A JAVASLAT/KEZDEMÉNYEZÉS FŐBB ADATAI 
1.1.                
A javaslat/kezdeményezés címe 

Javaslat:
Az Európai Parlament és a Tanács rendelete az Európai Unióban a 2014-2020
közötti időszakra vámügyi és adóügyi cselekvési program (FISCUS)
létrehozásáról, valamint az 1482/2007/EK és a 624/2007/EK határozat hatályon
kívül helyezéséről.

1.2.                
A tevékenységalapú irányítás /tevékenységalapú
költségvetés-tervezés keretébe tartozó érintett szakpolitikai terület(ek)[34] 

14 04.
Vámpolitika
14 05.
Adópolitika

1.3.                
A javaslat/kezdeményezés típusa 

¨ A javaslat/kezdeményezés
új intézkedésre irányul 
¨ A
javaslat/kezdeményezés kísérleti projektet/előkészítő intézkedést
követő új intézkedésre irányul[35]

X A javaslat/kezdeményezés jelenlegi
intézkedés meghosszabbítására irányul 
¨ A
javaslat/kezdeményezés új intézkedésnek megfelelően módosított
intézkedésre irányul 

1.4.                
Célkitűzések
1.4.1.          
A javaslat/kezdeményezés által érintett többéves
bizottsági stratégiai célkitűzések 

A javasolt FISCUS
program hozzájárul az intelligens, fenntartható és inkluzív növekedést célzó Európa
2020 stratégiához[36],
(1) az egységes piac működésének megerősítése, (2) a közszféra
termelékenységét fokozó tevékenységeket támogató keret biztosítása, valamint
(3) a technológiai fejlődésnek és az innovációnak a nemzeti és európai
vám- és adóigazgatási szerveknél történő előmozdítása révén. 
Adóügyi rész
A program különösen
támogatja az európai digitális menetrend[37]kiemelt
kezdeményezést, az Innovatív Unió[38]
kiemelt kezdeményezést, valamint „az iparpolitika a globalizáció korában”[39]. kiemelt kezdeményezést.
Támogatja a nemzeti adóigazgatási szerveket, hogy teljesen kiépített
elektronikus igazgatásra térjenek át, emellett az uniós adóügyi jogszabályok
végrehajtását intelligensebbé téve hozzájárul az adófizetők adminisztratív
terheinek csökkentéséhez.
A program támogatja
továbbá az egységes piaci intézkedéscsomagot[40], különösen az adópolitika
néhány, a jelen jogi aktusban kiemelt kulcsfontosságú területét, valamint az
adófizetők terheinek mérséklését érintő területeket. A várható
szakpolitikai kezdeményezések, amelyeket a program támogat és segít
végrehajtani, úgymint a javasolt, energiaadóról szóló irányelv, az új
héa-stratégia, valamint a vállalatok közös konszolidált társaságiadó-alapja,
továbbá a polgárok előtt álló, határokon átnyúló adózási akadályok eltávolítását
érintő kezdeményezések, elfogadásuk esetén jelentősen hozzájárulnak
az egységes piaci intézkedéscsomag célkitűzéseinek eléréséhez.
Vámügyi rész
A vámunió alapvető
fontosságú a belső piac számára. Az áruk határok nélküli
belső piaca szükségessé teszi, hogy a harmadik országokból származó áruk
megfeleljenek a belépésnél vagy a kereskedelmi forgalomba bocsátásnál
előírt alaki követelményeknek és egyéb előírásoknak; ezt
követően szabadon mozoghatnak az EU külső határain belül. A vámügy
támogatja a tisztességes, versenyen alapuló belső piaci feltételek közös
szabályok és előírások egységes alkalmazása révén történő
fejlesztését. Támogatja a növekedést és az innovációt a belső piacon,
például a szellemitulajdon-jogoknak a határon történő érvényesítése révén
(lásd még a hamisítás és a szerzői jogi kalózkodás elleni küzdelemre
irányuló átfogó európai tervet[41],
és az új, belső piaci szellemitulajdon-jogi stratégiát, amelyeket a
Bizottság nemrégiben fogadott el). Egy nemrégiben lefolytatott, a belső
piac jövőjéről szóló nyilvános konzultáció[42] során adott válaszok arra
utalnak, hogy az iparági szövetségek nagy várakozással tekintenek a hamisítás
és a kalózkodás elleni további uniós fellépésre. A vámigazgatási szervek
alapvető szerepet játszanak a szellemitulajdon-jogok hatékony
érvényesítésében, ahogy azt a szellemitulajdon-jogokkal kapcsolatos vámügyi
tevékenységekre vonatkozó statisztikák[43].
is megerősítik. Emellett a program számos, a vámunió keretébe tartozó
szakpolitikai intézkedést támogat. Ilyen például az Unió és a tagállamok pénzügyi
érdekeinek védelme a vámok és a kereskedelmet terhelő különböző
illetékek és adók beszedése, valamint a csalás elleni küzdelemre irányuló,
együttműködő jellegű erőfeszítések révén. 2010-ben az uniós
költségvetés körülbelül 12,3%-a (15,7 milliárd EUR) származott hagyományos
saját forrásokból[44].
A vámunió az uniós kereskedelempolitika operatív ága, mely
kétoldalú és multilaterális kereskedelmi megállapodásokat hajt végre, vámokat
szed be, valamint kereskedelmi intézkedéseket (mint pl. származási
szabályokat), embargókat és más korlátozásokat alkalmaz. A 2010 novemberében
közzétett, Kereskedelem, növekedés és globális ügyek: A kereskedelempolitika
mint az Európa 2020 stratégia kulcseleme[45]
című vitadokumentum hangsúlyozza a vámigazgatási szervek kétoldalú
megállapodások keretében, valamint a Vámigazgatások Világszervezetében
történő nemzetközi együttműködésének menetrendjét. Hangsúlyozza, hogy
a hatékony vámügyi eljárások csökkentik a kereskedőket érintő
megfelelési költségeket, megkönnyítik a jogszerű kereskedelmet, valamint
elősegítik a biztonsággal, a védelemmel és a szellemitulajdon-joggal
kapcsolatos növekvő kockázatok kezelését.
A vámuniónak az EU belső
biztonságához való hozzájárulás területén betöltött szerepe egyre
jelentősebb, és tovább fog nőni, ahogy az a belső biztonsági
stratégiára vonatkozó cselekvési tervben[46]
és a Stockholmi Program cselekvési tervben[47] is tükröződik. Emellett a
vámigazgatási szervek fellépése, valamint a vámigazgatási szervek, a
rendőrség, és egyéb jogalkalmazó hatóságok közötti együttműködés
hozzájárul az olyan globális biztonsági célkitűzésekhez, mint a pénzmosás,
a határokon átnyúló szervezett bűnözés és a terrorizmus elleni küzdelem.

1.4.2.          
Konkrét célkitűzés(ek) és a tevékenységalapú
irányítás/tevékenységalapú költségvetés-tervezés keretébe tartozó érintett
tevékenység(ek) 

Konkrét célkitűzések és a tevékenységalapú
irányítás/tevékenységalapú költségvetés-tervezés keretébe tartozó érintett
tevékenység(ek)
A
tevékenységalapú költségvetés-tervezés keretébe tartozó érintett tevékenységek
a vámpolitika (14 04.) és az adópolitika (14 05.). A program konkrét
célkitűzései a következők:
(1)         
az uniós jog előkészítésének, következetes
alkalmazásának és hatékony végrehajtásának támogatása a vám– és az adóügyek
területén
(2)         
a vám- és adóhatóság hatékony működéséhez való
hozzájárulás adminisztratív képességeik javítása és az adminisztratív terhek
csökkentése révén
(3)         
a csalás és az adókijátszás megelőzése,
valamint a versenyképesség, a biztonság és a védelem fokozása a nemzetközi szervezetekkel,
más kormányzati hatóságokkal, harmadik országokkal, gazdasági szereplőkkel
és azok szervezeteivel való együttműködés fokozása révén
(4)         
az európai üzleti vállalkozások versenyképességének
megerősítése a kereskedelem megkönnyítése és a megfelelési költségek
csökkentése révén
(5)         
az Európai Unió, valamint a tagállamok pénzügyi és
gazdasági érdekeinek védelme a csalás és az adókijátszás elleni küzdelem révén
(6)         
a vámhatóságok támogatása a polgároknak és a
gazdaságnak a biztonság és a védelem tekintetében történő megóvásában,
valamint a környezet megóvásában.

1.4.3.          
Várható eredmény(ek) és hatás(ok)

Tüntesse fel, milyen
hatásokat gyakorolhat a javaslat/kezdeményezés a
kedvezményezettekre/célcsoportokra.
Vámügyi
szempontból a tagállamok, hatásköreiknek az EU-ra ruházásával – mivel a vámunió
az EU kizárólagos hatáskörébe tartozik – ipso facto megállapodtak abban, hogy a
vámügyek területén az intézkedések hatékonyabban hajthatók végre uniós
szinten. Ugyanakkor az uniós jogi keret önmagában nem biztosítja a vámunió
megfelelő működését. A vámügyi program szerinti kísérő támogató
intézkedések szükségesek annak biztosításához, hogy az uniós vámjogi
szabályokat konvergens és harmonizált módon alkalmazzák, és így a
kereskedőkkel szembeni bánásmód, a csalások megelőzése és a jogi
kötelezettségek terén ne mutatkozzanak különbségek.
Emellett
a vámügyek területén számos tevékenység határokon átnyúló jellegű, mind a 27
tagállamra kiterjednek, illetve mind a 27 tagállamot érintik, ezért
azokat az egyes tagállamok nem képesek eredményesen és hatékonyan elvégezni. Az
uniós fellépésre a vámügyi tevékenység európai dimenziójának alátámasztása, a
belső piac torzításainak elkerülése, valamint az EU-határok hatékony
védelmének támogatása érdekében van szükség.
A
szolidaritás és a felelősség megosztása a vámunió finanszírozását
megalapozó elvek. Azok a helyzetek, amelyekben a hatékony intézkedések
szükségessége meghaladja az egyes tagállamok képességét azok meghozatalára,
károsak az Unió mint egész számára. Az uniós intézkedésekre az uniós közjó
védelme érdekében van szükség, amennyiben az uniós kereslet (pl. a biztonság
iránt) nem elégíthető ki megfelelően az egyes tagállamok kínálatával.
Ilyen esetekben az EU fellépése az egyes tagállamok korlátozott kínálati
kapacitása ellenére a technikai kapacitások kiépítésének közös finanszírozásával
valósul meg a hatékony ellenőrzés iráni igény kielégítése érdekében.
A
javasolt program célja az adóigazgatási szervek közötti együttműködés
javítása, valamint az ilyen együttműködés fokozását szolgáló mechanizmusok
és eszközök, továbbá az e célkitűzések eléréséhez szükséges finanszírozás
biztosítása. Mint olyan, a program a Bizottság általi végrehajtás révén nem
eredményezi a nemzeti adórendszerek további harmonizációját, ugyanakkor
lehetővé teszi a 27 különböző adórendszer párhuzamos létezéséhez
kapcsolódó negatív hatások, mint például a csalás, a versenytorzítások, a
közigazgatás és az üzleti vállalkozások adminisztratív terhei, az adó-shopping,
stb. csökkentését. A javasolt intézkedés tehát egyértelműen belső
piaci támogatási intézkedés, mivel lehetővé teszi a különböző
adórendszerek működésének javítását a belső piacon belül.
Mivel
a tagállamok feladata a nemzeti adórendszerek működtetése, a javaslat
hatásvizsgálatában megjelölt kihívásokból egyértelmű, hogy az adóhatóságok
közötti fokozott – még a jelenleginél is nagyobb mértékű – igazgatási
együttműködésre van szükség. Az egész EU-ra kiterjedő
együttműködés lehetővé teszi az adóhatóságok számára, hogy
szinergiákat alakítsanak ki, elkerüljék a párhuzamosságot és kicseréljék a jó
gyakorlatokat valamennyi, az adóztatáshoz kapcsolódó területen, mint például a
műszaki menedzsment, IT, nemzetközi együttműködés, stb. Az adóügyi
együttműködés terén a jelenlegi Fiscalis 2013 program által nyújtott támogatás
bizonyította érdemeit, és ez a tapasztalat nagyon értékes lesz a jövőbeli
kihívásokra, különösen az elavult technológiai architektúrára, a konkrét
feladatokra figyelemmel a közös munka műveleti szintű nehézségeire,
az adóhatóságok tevékenységeinek támogatását szolgáló egyenlőtlen
költségvetési eszközökre és az adóhatóságok fő érdekeltjeivel való
strukturális együttműködés kialakításához kapcsolódó nehézségekre adandó
válaszok tekintetében.

1.4.4.          
Eredmény- és hatásmutatók 

Tüntesse fel a
javaslat/kezdeményezés megvalósításának nyomon követését lehetővé
tevő mutatókat.
A program tevékenységeit figyelemmel fogják kísérni annak biztosítása
érdekében, hogy a program végrehajtását szolgáló szabályokat és eljárásokat
megfelelően alkalmazták, valamint annak ellenőrzése érdekében, hogy a
program sikeres-e célkitűzései elérésében. Sor kerül a nyomon követési
keret kialakítására, amely a következőket foglalja magában: beavatkozási logika, mutatószámok átfogó készlete, mérési módszerek,
adatgyűjtési terv, egyértelmű és strukturált jelentési és nyomon
követési eljárás, valamint félidős és végső értékelések.
A
program teljesítményét a program általános, konkrét és operatív
célkitűzéseihez kapcsolódó teljesítmény-, hatás-, eredmény- és
output-mutatók koherens készletének felhasználásával, valamint a Bizottság
irányítási tervével történő összekapcsolása révén mérik. A hatás-,
eredmény- és output-mutatók részletes listáját a vonatkozó programok
hatásvizsgálata tartalmazza. Az Adóügyi és Vámuniós Főigazgatóság célokat
jelölt meg a program egyes operatív célkitűzései tekintetében. Más
operatív célok esetében ez jelenleg még nem kivitelezhető. Ezen operatív
célkitűzések célpontjait az Adóügyi és Vámuniós Főigazgatóság a
2020-as program megkezdése előtt megjelöli, és az éves munkaprogramra
irányuló eljárás keretében előterjeszti jóváhagyásra a
programbizottságnak.
Az
általános célkitűzést a program valamennyi releváns érdekeltje arra
vonatkozó álláspontjának alakulása alapján fogják mérni, hogy a program
mennyiben járul hozzá a vámunió működésének támogatásához és a belső
piacnak az adózási rendszerek működésének javítása révén elért
megerősítéséhez, célja pedig az, hogy stabilizálódjon vagy
pozitívan fejlődjön az érdekeltek arra vonatkozó álláspontja, hogy a
program mennyiben járul hozzá ehhez a célkitűzéshez.
A konkrét célkitűzéseket mérő mutatók a javaslat 5. cikkének
(2) bekezdésében szerepelnek. 

1.5.                
A javaslat/kezdeményezés indoklása 
1.5.1.          
Rövid vagy hosszú távon kielégítendő
szükséglet(ek)

A
javaslat hozzájárul az Európa 2020 stratégiához, valamint különböző egyéb
uniós jogszabályok végrehajtásához, ahogy az az 1.4.1. fejezetben szerepel.

1.5.2.          
Az uniós részvételből adódó többletérték

Hasznosabb
uniós szinten megindítani a fellépéseket, mint a 27 tagállam szintjén, ahogy az
az indokolás 3.2. fejezetében részletesen szerepel.

1.5.3.          
Hasonló korábbi tapasztalatok tanulsága

Gazdasági
szempontból az uniós szintű fellépés sokkal hatékonyabb. A vám- és adóügyi
együttműködés gerince a magas biztonságú, ennek szentelt kommunikációs
hálózat, amely a kilencvenes évek elején indított első vám- és adóügyi
együttműködési programok óta működik. Ez körülbelül 5 000
kapcsolódási pontban köti össze a nemzeti vám- és adóigazgatási szerveket,. Ez
a közös IT-hálózat biztosítja, hogy az egyes nemzeti közigazgatási
szerveknek csak egyszer kelljen kapcsolódniuk a közös infrastruktúrához annak
érdekében, hogy képesek legyenek bármilyen információ kicserélésére. Amennyiben
egy ilyen infrastruktúra nem állna rendelkezésre, a tagállamoknak 26-szor
kellene kapcsolódniuk az egyes tagállamok nemzeti rendszereihez.
A
program további sarokkövei azok a tevékenységek, amelyek összehozzák az adóügyi
tisztviselőket, például hogy kicseréljék a legjobb gyakorlatokat,
tanuljanak egymástól, elemezzenek egy problémát vagy iránymutatást
szövegezzenek meg. Amennyiben a tagállamoknak úgy kellene tanulniuk egymástól,
hogy a programon kívül alakítják ki saját tevékenységeiket, akkor valamennyien
kialakítanák saját eszközeiket és munkamódszereiket. A tevékenységek közötti
szinergiák elvesznének, és a közös tevékenységeket nem hajtanák
szisztematikusan végre a 27 tagállam szintjén. Sokkal hatékonyabb, ha a program
támogatásával a Bizottság a tevékenységek részt vevő ország közötti
közvetítőjeként lép fel.
Egy
másik jelentős hozzáadott érték immateriális jellegű. A program
hozzájárult a közös érdek szellemének kialakításához, a kölcsönös bizalom
felkeltéséhez, valamint a tagállamok közötti, illetve a tagállamok és a
Bizottság közötti együttműködés szellemének megteremtéséhez a vám-
és adóügyek területén.

1.5.4.          
Összhang és lehetséges szinergia egyéb pénzügyi
eszközökkel

A
vámügyi területen a kidolgozott szakpolitikai forgatókönyvek egyike a
tagállamok vámhatóságainak pénzügyi támogatását irányozza elő
felszerelések beszerzése és technikai kapacitásaik kiépítése érdekében. Ahelyett,
hogy az e célt szolgáló finanszírozási rendszert a FISCUS program keretében
dolgoznák ki, a tagállamok az ezen szükségletekhez kapcsolódó támogatások
tekintetében más programokat vehetnek igénybe, köztük a regionális strukturális
alapokat. 
A
Belügyi Főigazgatóság Bűnmegelőzés és a bűnözés elleni
küzdelem (ISEC), valamint a Terrorizmus és egyéb biztonsági vonatkozású
veszélyek megelőzése, az azokra való felkészültség és következményeik
kezelése (CIPS)[48]
elnevezésű programjainak félidős értékelése szerint a Vám és Fiscalis
programirányítási modellje „kínálja a legígéretesebb perspektívákat az
ISEC/CIPS irányításának javítása tekintetében, mivel lehetővé teszi az
operatív szükségletekre való azonnali és rugalmas reagálást[49]”. 
A
transzeurópai IT-rendszerek gerince a CCN/CSI hálózat, amelyet az OLAF a
szabálytalanságokkal és csalással kapcsolatos információk cseréjére (és
tárolására) is használ. Ebből a szempontból mindkét főigazgatóság
részesül a méretgazdaságosság által nyújtott előnyökből.

1.6.                
Az intézkedés és a pénzügyi hatás időtartama 

X A javaslat/kezdeményezés határozott
időtartamra vonatkozik 
–     
¨  A javaslat/kezdeményezés időtartama: 2014. január 1-jétől
2020. december 31-ig
–     
¨  Pénzügyi hatás: 2014-től 2023-ig (2021-től 2023-ig csak
kifizetési előirányzatok tekintetében)
¨ A javaslat/kezdeményezés határozatlan
időtartamra vonatkozik
–     
Beindítási időszak: ÉÉÉÉ-tól/-től
ÉÉÉÉ-ig,
–     
azt követően: rendes ütem.

1.7.                
Tervezett igazgatási módszer(ek)[50] 

X Centralizált igazgatás közvetlenül a
Bizottság által 
¨ Centralizált igazgatás közvetetten a következőknek történő hatáskör-átruházással:
¨         végrehajtó ügynökségek
¨         a Közösségek által létrehozott szervek[51]
¨         tagállami közintézmények/közfeladatot ellátó szervek
¨         az Európai Unióról szóló szerződés V. címe értelmében
külön intézkedések végrehajtásával megbízott, a költségvetési rendelet 49.
cikke szerinti vonatkozó jogalapot megteremtő jogi aktusban meghatározott
személyek
¨ Megosztott igazgatás
a tagállamokkal 
¨ Decentralizált igazgatás harmadik országokkal 
¨ Nemzetközi szervezetekkel közös
igazgatás (nevezze meg)
Egynél több igazgatási
módszer feltüntetése esetén kérjük, adjon részletes felvilágosítást a
„Megjegyzések” rovatban.
Megjegyzések 
/

2.                      
IRÁNYÍTÁSI INTÉZKEDÉSEK 
2.1.                
A nyomon követésre és a jelentéstételre vonatkozó
rendelkezések 

Ismertesse a nyomon
követés és jelentéstétel gyakoriságát és feltételeit.
A
program tevékenységeit figyelemmel fogják kísérni annak érdekében, hogy
biztosítsák, hogy a program végrehajtását szolgáló szabályokat és eljárásokat
megfelelően alkalmazták (audit funkció). A közös fellépési
tevékenységekre irányuló javaslatokat állandó jelleggel figyelemmel kísérik egy
online adatbázis, a tevékenységjelentési eszköz (ART) segítségével, amely
tartalmazza a javaslatokat és az azoknak megfelelő tevékenységeket. Ugyanez
az eszköz lehetővé teszi a program alapján nyújtott támogatások
kedvezményezettjei, vagyis a tagállamok vám-/adóigazgatási szervei számára,
hogy online jelentsék a támogatásból a közös fellépési tevékenységekben való
részvétel érdekében finanszírozott költségeket. A tagállamok évente
költségvetési jelentést küldenek a Bizottság számára a tevékenységjelentési
eszköz használatával.
A
közbeszerzés révén finanszírozott IT és képzési kapacitás-építési tevékenységek
esetében a szokásos jelentési és nyomon követési szabályokat kell alkalmazni.

A
programot kétszer értékelik. A félidős értékelés eredményei 2018
közepére lesznek elérhetők, a program végső értékelésének eredményei
pedig 2021 vége felé. A tagállamok mint a program fő haszonélvezői
elvégzik az adatgyűjtés jelentős részét, vagy az egyedi eszközök
szintjén (főként az ART-on keresztül), vagy a program szélesebb körű
hatásairól (vagy az észlelés-mérési feladatokban való részvétel, vagy
jelentések kibocsátása által) nyújtott információk révén. 
Mindeddig
a létező programok értékelési feladatai főként a program
elsődleges érintettjeit célozták, vagyis a vám-/adóhatóságokat és azok
szakértőit, akik a program célközönségét alkotják. Figyelemmel annak
jelentőségére, hogy konzultáljanak a programon kívüli érdekeltekkel is
(pl. gazdasági szereplőkkel) a program rájuk gyakorolt hatásairól,
valamint arról, hogy milyen mértékben részesülnek például a vám-/adóhatóságok
közötti hatékonyabb együttműködésből fakadó előnyökből, a
közvetett hatások e szempontja szerepelni fog a jövőbeli
programértékelésekben.

2.2.                
Irányítási és kontrollrendszer 
2.2.1.          
Felismert kockázat(ok) 

A
program végrehajtásával kapcsolatos lehetséges kockázatok a következők:
–              
A tagállamok és a tagjelölt országok konzorciumával
aláírt támogatási megállapodás végrehajtása. A kockázat szintje alacsonynak
tekintendő, mivel a kedvezményezettek a részt vevő országok
közigazgatási szervei
A
program keretében megkötött közbeszerzési szerződések végrehajtása. Ilyen
kockázatok a következők lehetnek:
–              
A tagállamok olyan tevékenység költségeit jelentik
be, amelyet a program alapján nem hagytak jóvá 
–              
A tagállamok kétszer jelentik be ugyanazt a
költséget
–              
Nem tartják be közbeszerzési szabályokat
–              
Nem létező célkitűzésre kiadott számla
megfizetése

2.2.2.          
Tervezett ellenőrzési mód(ok) 

Az
alkalmazott ellenőrzési stratégia fő elemei a következők:
Közbeszerzési szerződések esetében: 
A közbeszerzések tekintetében a költségvetési rendeletben meghatározott
ellenőrzési eljárásokat kell alkalmazni. A
közbeszerzési szerződést a Bizottság szolgálatai által a kifizetés
érdekében végzett ellenőrzési eljárás után kötik meg, figyelembe véve a
szerződéses kötelezettségeket, valamint a hatékony pénzgazdálkodást és
általános irányítást. A csalás elleni intézkedésekről (ellenőrzések,
jelentések stb.) a Bizottság és a kedvezményezettek között létrejött minden
szerződés rendelkezik. A részletese referencia-feltételeket meg kell
állapítani, és azok képezik az egyes konkrét szerződések alapját. Az
elfogadási eljárás szigorúan a TAXUD TEMPO módszertant követi: a
célkitűzéseket felülvizsgálják, szükség esetén módosítják, és végül
kifejezetten elfogadják (vagy elutasítják). „Elfogadólevél” hiányában számla
nem fizethető ki. 
A közbeszerzések technikai ellenőrzése
Az
Adóügyi és Vámuniós Főigazgatóság végzi a célkitűzések
ellenőrzését, és felügyeli a vállalkozók tevékenységét, valamint az
általuk nyújtott szolgáltatásokat. Emellett rendszeresen minőség- és
biztonság-ellenőrzéseket végez az alvállalkozóinál. A
minőségellenőrzések során ellenőrzik az alvállalkozók tényleges
folyamatainak a minőségterveikben meghatározott szabályoknak és
eljárásoknak való megfelelését. A biztonságellenőrzések a konkrét
folyamatokra, eljárásokra és rendszerekre koncentrálnak. 
Támogatások esetében
A
program kedvezményezettjei (a tagállamok és tagjelölt országok vámhatóságai)
által aláírt támogatási megállapodás – amely tartalmaz egy az ellenőrzési
módszerekről szóló fejezetet – határozza meg a támogatás hatálya alá
tartozó tevékenységek finanszírozásának feltételeit. Valamennyi részt vevő
közigazgatási szerv vállalja, hogy tiszteletben tartja a Bizottság költségekkel
kapcsolatos költségvetési és igazgatási szabályait.
Azokat
a tevékenységeket, amelyek esetében a kedvezményezettek a támogatásokból
finanszírozhatják a részvételt, egy online adatbázisban jelölik meg
(tevékenységjelentési eszköz – ART). A tagállamok ugyanezen adatbázisban
jelentik kiadásaikat, az adatbázis több beépített ellenőrzési
mechanizmussal rendelkezik a hibák számának csökkentése érdekében. Például a
tagállamok csak olyan tevékenységek tekintetében jelenthetnek költségeket,
amelyekre felhívták őket, és csak egyszer tehetik meg ezt. A jelentési
rendszerbe épített ellenőrző mechanizmusok mellett az Adóügyi és
Vámuniós Főigazgatóság mintavétel alapján papíralapú és helyszíni
ellenőrzéseket is végez. Ez az ellenőrzési stratégia lehetővé
teszi, hogy a támogatások kedvezményezettjeinek adminisztratív terhei a
lehető legalacsonyabbak legyenek, és arányban álljanak a juttatott
költségvetéssel, valamint az észlelt kockázatokkal. 
A
fenti ellenőrzések mellett az Adóügyi és Vámuniós Főigazgatóság
elvégzi a hagyományos költségvetési ellenőrzéseket. 
A kötelezettségvállalások előzetes vizsgálata: 
Az
Adóügyi és Vámuniós Főigazgatóság valamennyi kötelezettségvállalását
megvizsgálja a humánerőforrási és a pénzügyi részleg vezetője. Ennek
következtében a kötelezettségvállalás alá eső összegek 100%-ára terjed ki
az előzetes vizsgálat. Ez az eljárás magas szinten biztosítja az ügyletek
jogszerűségét és szabályszerűségét.
A kifizetések előzetes vizsgálata: 
Hetente
legalább (minden kiadási kategóriából) egy kifizetést kiválasztanak a
humánerőforrási és a pénzügyi részleg vezetője által végzett
előzetes vizsgálat céljából. A vizsgálat terjedelmére nem határoztak meg
célt, mivel annak célja a kifizetések „véletlenszerű” ellenőrzése,
annak megvizsgálása érdekében, hogy valamennyi kifizetést az előírásoknak
megfelelően készítettek-e elő. A fennmaradó kifizetéseket a hatályos
szabályok szerint naponta dolgozzák fel.
A továbbruházott felhatalmazás alapján engedélyezésre jogosult
tisztviselők nyilatkozatai: 
Valamennyi
továbbruházott felhatalmazás alapján engedélyezésre jogosult tisztviselő
az érintett éves tevékenységi jelentést alátámasztó nyilatkozatokat ír alá. E
nyilatkozatok a program szerinti műveletekre vonatkoznak. A továbbruházott
felhatalmazás alapján engedélyezésre jogosult tisztviselők nyilatkoznak
arról, hogy a költségvetés végrehajtásához kapcsolódó műveleteket a
pénzgazdálkodás hatékonyságának alapelvével összhangban hajtották végre, hogy
az alkalmazott irányítási és ellenőrzési rendszerek kellő
biztosítékot nyújtottak az ügyletek jogszerűségét és
szabályszerűségét illetően, valamint, hogy az ezekhez a
műveletekhez kapcsolódó kockázatokat megfelelően azonosították,
jelentették, és végrehajtották a kockázatokat enyhítő intézkedéseket. 
A
kialakított ellenőrzési mechanizmusok lehetővé teszik az Adóügyi és
Vámuniós Főigazgatóság számára, hogy kellőképpen biztosítsa a
kiadások minőségét és szabályszerűségét, valamint csökkentse a meg
nem felelés kockázatát. Az értékelés mélysége eléri a hármas szintet a közös
fellépések[52],
és a négyes szintet a közbeszerzési szerződések esetében[53]. A fenti ellenőrzési
stratégiai intézkedések gyakorlatilag nullára csökkentik a lehetséges
kockázatokat, és valamennyi kedvezményezettet elérik. A további
kockázatcsökkentést szolgáló kiegészítő intézkedések aránytalanul magas
költséget eredményeznének, és ezért ilyenek nincsenek előirányozva. Az
Adóügyi és Vámuniós Főigazgatóság úgy véli, hogy nincs változás a jelenlegi
programhoz képest az ellenőrzés szempontjából, ezért ugyanezt az
ellenőrzési stratégiát fogja alkalmazni a 2020-as program tekintetében. A
fenti ellenőrzési stratégia végrehajtásához kapcsolódó költségek a
költségvetés 2,60%-ára korlátozódnak, és várható, hogy ugyanilyen arányúak
maradnak. 
A program ellenőrzési stratégiája hatékonynak tekinthető
ahhoz, hogy a meg nem felelés kockázatát gyakorlatilag nullára csökkentse, és a
kapcsolódó kockázatokkal arányosnak tekinthető. 

2.3.                
A csalások és a szabálytalanságok megelőzésére
vonatkozó intézkedések 

Tüntesse fel a
meglévő vagy tervezett megelőző és védintézkedéseket.
Valamennyi
szabályozási ellenőrzési mechanizmus alkalmazásán kívül a
Főigazgatóság a Bizottság új, 2011. június 24-én elfogadott csalás elleni
stratégiájával (CAFS) összhangban ki fog dolgozni egy csalás elleni stratégiát,
többek között annak biztosítása érdekében, hogy belső csalásellenes
ellenőrzési mechanizmusai teljes mértékben összhangban álljanak a
CAFS-sal, valamint, hogy csalási kockázatkezelési megközelítése a csalás
kockázata által érintett területek azonosítását, és az arra adandó
megfelelő válaszokat célozza. Amennyiben szükséges, hálózati csoportokat
és a FISCUS programmal kapcsolatos csalási ügyek elemzését szolgáló, megfelelő
IT-eszközöket alakítanak ki.

3.                      
A JAVASLAT/KEZDEMÉNYEZÉS BECSÜLT PÉNZÜGYI HATÁSA 
3.1.                
A kiadások a többéves pénzügyi keret mely
fejezetét/fejezeteit és a költségvetés mely kiadási tételét/tételeit érintik? 

·      Jelenlegi költségvetési kiadási tételek 
A többéves pénzügyi keret fejezetei, azon belül
pedig a költségvetési tételek sorrendjében.
 A többéves pénzügyi keret fejezete || Költségvetési tétel || Kiadás típusa || Hozzájárulás 
 Szám [Megnevezés………………………………] || diff. / nem diff.[54]   || EFTA országoktól[55]   || tagjelölt országoktól[56]   || harmadik országoktól || a költségvetési rendelet 18. cikke (1) bekezdésének aa) pontja értelmében 
   ||   ||   ||   ||   ||   ||   
·      Létrehozandó új költségvetési tételek 
A többéves pénzügyi
keret fejezetei, azon belül pedig a költségvetési tételek sorrendjében.
 A többéves pénzügyi keret fejezete || Költségvetési tétel || Kiadás típusa || Hozzájárulás 
 Szám [Megnevezés...................................................] || diff. / nem diff. || EFTA-országoktól || tagjelölt országoktól || harmadik országoktól || a költségvetési rendelet 18. cikke (1) bekezdésének aa) pontja értelmében 
 1 || 14 04 03 – FISCUS (vámügyi ágazat)   || Diff. || NEM || IGEN || NEM || NEM 
 1 || 14 04 04 – FISCUS (adóügyi ágazat) || Diff. || NEM || IGEN || NEM || NEM 
 1 || 14 01 04 05 FISCUS – Igazgatási kiadások || nem diff. || NEM || NEM || NEM || NEM 

3.2.                
A kiadásokra gyakorolt becsült hatás[57]
3.2.1.          
A kiadásokra gyakorolt becsült hatás összegzése 

A pénzügyi tranzakciós adóra vonatkozó javaslat
végrehajtását szolgáló új európai IT-rendszer – amennyiben ilyenre szükség lesz
– esetleges bevezetéséhez kapcsolódó költségek nem szerepelnek a FISCUS program
költségvetésében, figyelemmel az említett javaslattal kapcsolatos folyamat
korai szakaszára.
millió EUR (három tizedesjegyig)
 A többéves pénzügyi keret fejezete: || 1 || Intelligens és inkluzív növekedés 
 Főigazgatóság: Adóügyi és Vámuniós Főigazgatóság ||   ||   || 2014. év || 2015. év || 2016. év || 2017. év || 2018. év || 2019. év || 2020. év || 2021-2023. év || ÖSSZESEN 
  Operatív előirányzatok: ||   ||   
 14 04 03 || Kötelezettségvállalási előirányzatok || (1) || 71.300 || 73.400 || 75.500 || 77.600 || 79.800 || 82.100 || 84.300 ||   || 544.000 
 Kifizetési előirányzatok || (2) || 14.260 || 46.765 || 62.390 || 67.740 || 69.650 || 71.625 || 73.645 || 137.925 || 544.000 
 14 04 04 || Kötelezettségvállalási előirányzatok || (1a) || 33.100 || 33.100 || 33.100 || 33.200 || 33.200 || 33.200 || 33.300 ||   || 232.200 
 Kifizetési előirányzatok || (2a) || 9.268 || 24.163 || 27.473 || 29.818 || 29.863 || 29.873 || 29.908 || 51.834 || 232.200 
 Bizonyos egyedi programok keretéből finanszírozott igazgatási előirányzatok[58]   ||   ||   
 14 01 04 05 ||   || (3) || 0.200 || 0.200 || 0.200 || 0.200 || 0.200 || 0.200 || 0.200 ||   || 1.400 
 Az Adóügyi és Vámuniós Főigazgatósághoz tartozó előirányzatok összesen || Kötelezettségvállalási előirányzatok || =1+1(a)+3 || 104.600 || 106.700 || 108.800 || 111.000 || 113.200 || 115.500 || 117.800 ||   || 777.600 
 Kifizetési előirányzatok || =2+2(a)+3 || 23.728 || 71.128 || 90.063 || 97.758 || 99.713 || 101.698 || 103.753 || 189.759 || 777.600 
  Operatív előirányzatok ÖSSZESEN || Kötelezettségvállalási előirányzatok || (4) || 104.400 || 106.500 || 108.600 || 110.800 || 113.000 || 115.300 || 117.600 ||   || 776.200 
 Kifizetési előirányzatok || (5) || 23.528 || 70.928 || 89.863 || 97.558 || 99.513 || 101.498 || 103.553 || 189.759 || 776.200 
  Bizonyos egyedi programok keretéből finanszírozott igazgatási előirányzatok ÖSSZESEN || (6) || 0.200 || 0.200 || 0.200 || 0.200 || 0.200 || 0.200 || 0.200 ||   || 1.400 
 A többéves pénzügyi keret 1. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || =4+ 6 || 104.600 || 106.700 || 108.800 || 111.000 || 113.200 || 115.500 || 117.800 ||   || 777.600 
 Kifizetési előirányzatok || =5+ 6 || 23.728 || 71.128 || 90.063 || 97.758 || 99.713 || 101.698 || 103.753 || 189.759 || 777.600 
 A többéves pénzügyi keret fejezete: || 5 || „Igazgatási kiadások” 
millió EUR (három tizedesjegyig)
   ||   ||   || 2014. év || 2015. év || 2016. év || 2017. év || 2018. év || 2019. év || 2020. év || ÖSSZESEN 
 Főigazgatóság: Adóügyi és Vámuniós Főigazgatóság || 
  Humánerőforrás || 15.069 || 15.069 || 15.069 || 15.069 || 15.069 || 15.069 || 15.069 || 105.483 
  Egyéb igazgatási kiadások || 0.610 || 0.610 || 0.610 || 0.610 || 0.610 || 0.610 || 0.610 || 4.270 
 Adóügyi és Vámuniós Főigazgatóság ÖSSZESEN ||   || 15.679 || 15.679 || 15.679 || 15.679 || 15.679 || 15.679 || 15.679 || 109.753 
 A többéves pénzügyi keret 5. FEJEZETÉHEZ tartozó előirányzatok ÖSSZESEN || (Összes kötelezettségvállalási előirányzat = Összes kifizetési előirányzat) || 15.679 || 15.679 || 15.679 || 15.679 || 15.679 || 15.679 || 15.679 || 109.753 
   ||   ||   || 2014. év || 2015. év || 2016. év || 2017. év || 2018. év || 2019. év || 2020. év || 2021-2023. év || ÖSSZESEN 
 A többéves pénzügyi keret 1-5. FEJEZETÉHEZ tartozó előirányzatok ÖSSZESEN || Kötelezettségvállalási előirányzatok || 120.279 || 122.379 || 124.479 || 126.679 || 128.879 || 131.179 || 133.479 ||   || 887.353 
 Kifizetési előirányzatok || 39.407 || 86.807 || 105.742 || 113.437 || 115.392 || 117.377 || 119.432 || 189.759 || 887.353 
Az
operatív előirányzatokra gyakorolt becsült hatás 
–     
X  A javaslat/kezdeményezés az alábbi operatív
előirányzatok felhasználását vonja maga után:
Kötelezettségvállalási előirányzatok millió
EUR-ban (három tizedesjegyig)
 Tüntesse fel a célkitűzéseket és a teljesítéseket   ò ||   ||   || 2014 || 2015 || 2016 || 2017 ||  2018 || 2019 || 2020 || ÖSSZESEN 
 TELJESÍTÉSEK 
 Teljesítések típusa[59]   || Teljesítés átlagos költsége || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma || Költség || Teljesítések száma összesen || Összköltség 
 Általános célkitűzés: A belső piac megerősítése a vámunió és az adózási rendszerek működésének a részt vevő országok, azok vám- és adóigazgatási szervei, tisztviselői és a külső szakértők közötti együttműködés révén történő javításával. 
 Vámügyi ágazat ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 IT-kapacitásépítés || IT-szerződések száma ||   || megközelítőleg 30 || 57.000 ||   || 59.100 ||   || 61.200 ||   || 63.300 ||   || 65.500 ||   || 67.800 ||   || 70.000 ||   || 443.900 
 Közös fellépések || A szervezett események száma ||   || megközelítőleg 450 || 11.500 ||   || 11.500 ||   || 11.500 ||   || 11.500 ||   || 11.500 ||   || 11.500 ||   || 11.500 ||   || 80.500 
 Humán kapacitásépítés || Képzések száma ||   || megerősítendő || 2.800 ||   || 2.800 ||   || 2.800 ||   || 2.800 ||   || 2.800 ||   || 2.800 ||   || 2.800 ||   || 19.600 
 Részösszeg a vámügyi ágazatban ||   || 71.300 ||   || 73.400 ||   || 75.500 ||   || 77.600 ||   || 79.800 ||   || 82.100 ||   || 84.300 ||   || 544.000 
 Adóügyi ágazat ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 IT-kapacitásépítés || IT-szerződések száma ||   || megközelítőleg 20 || 23.300 ||   || 23.300 ||   || 23.300 ||   || 23.300 ||   || 23.300 ||   || 23.300 ||   || 23.300 ||   || 163.100 
 Közös fellépések || A szervezett események száma ||   || megközelítőleg 260 || 8.500 ||   || 8.500 ||   || 8.500 ||   || 8.500 ||   || 8.500 ||   || 8.500 ||   || 8.500 ||   || 59.500 
 Humán kapacitásépítés || Képzések száma ||   || megerősítendő || 1.300 ||   || 1.300 ||   || 1.300 ||   || 1.400 ||   || 1.400 ||   || 1.400 ||   || 1500 ||   || 9.600 
 Részösszeg az adóügyi ágazatban ||   || 33.100 ||   || 33.100 ||   || 33.100 ||   || 33.200 ||   || 33.200 ||   || 33.200 ||   || 33.300 ||   || 232.200 
 ÖSSZKÖLTSÉG ||   ||   ||   || 104.400 ||   || 106.500 ||   || 108.600 ||   || 110.800 ||   || 113.000 ||   || 115.300 ||   || 117.600 ||   || 776.200 

3.2.2.          
Az igazgatási előirányzatokra gyakorolt
becsült hatás
3.2.2.1.    
Összegzés 

–     
X  A javaslat/kezdeményezés az alábbi igazgatási
előirányzatok felhasználását vonja maga után:
millió EUR (három
tizedesjegyig)
   || 2014. év || 2015. év || 2016. év || 2017. év || 2018. év || 2019. év || 2020. év || ÖSSZESEN 
 A többéves pénzügyi keret 5. FEJEZETE ||   ||   ||   ||   ||   ||   ||   ||   
 Humánerőforrás || 15.069 || 15.069 || 15.069 || 15.069 || 15.069 || 15.069 || 15.069 || 105.483 
 Egyéb igazgatási kiadások || 0.610 || 0.610 || 0.610 || 0.610 || 0.610 || 0.610 || 0.610 || 4.270 
 A többéves pénzügyi keret 5. FEJEZETÉNEK részösszege || 15.679 || 15.679 || 15.679 || 15.679 || 15.679 || 15.679 || 15.679 || 109.753 
 A többéves pénzügyi keret 5. FEJEZETÉBE[60] bele nem tartozó előirányzatok   ||   ||   ||   ||   ||   ||   ||   ||   
 Humánerőforrás || p.m. || p.m. || p.m. || p.m. || p.m. || p.m. || p.m. || p.m. 
 Egyéb igazgatási kiadások || p.m. || p.m. || p.m. || p.m. || p.m. || p.m. || p.m. || p.m. 
 A többéves pénzügyi keret 5. FEJEZETÉBE bele nem tartozó előirányzatok részösszege || p.m. || p.m. || p.m. || p.m. || p.m. || p.m. || p.m. || p.m. 
 ÖSSZESEN || 15.679 || 15.679 || 15.679 || 15.679 || 15.679 || 15.679 || 15.679 || 109.753 

3.2.2.2.    
 Becsült humánerőforrás-szükségletek 

–     
X  A javaslat/kezdeményezés az alábbi
humánerőforrás-igénnyel jár:
A becsléseket egész számmal (vagy legfeljebb
egy tizedesjeggyel) kell kifejezni
   || 2014. év || 2015. év || 2016. év || 2017. év || 2018. év || 2019. év || 2020. év 
  A létszámtervben szereplő álláshelyek (tisztviselői és ideiglenes alkalmazotti álláshelyek) 
 14 01 01 01 (a központban és a bizottsági képviseleteken) || 97 || 97 || 97 || 97 || 97 || 97 || 97 
 14 01 01 02 (a küldöttségeknél) || p.m. || p.m. || p.m. || p.m. || p.m. || p.m. || p.m. 
 14 01 05 01 (közvetett kutatás) || p.m. || p.m. || p.m. || p.m. || p.m. || p.m. || p.m. 
 10 01 05 01 (közvetlen kutatás) || p.m. || p.m. || p.m. || p.m. || p.m. || p.m. || p.m. 
  Külső személyi állomány (teljes munkaidős egyenértékben)[61]   
 14 01 02 01 (CA, INT, TA, SNE a teljes keretből) || 26 || 26 || 26 || 26 || 26 || 26 || 26 
 14 01 02 02 (CA, INT, JED, LA és SNE a küldöttségeknél) || p.m. || p.m. || p.m. || p.m. || p.m. || p.m. || p.m. 
 14 01 04 05 [62] || - a központban[63]   || p.m. || p.m. || p.m. || p.m. || p.m. || p.m. || p.m. 
 - küldöttségeknél || p.m. || p.m. || p.m. || p.m. || p.m. || p.m. || p.m. 
 14 01 05 02 (CA, INT, SNE - közvetett kutatásban) || p.m. || p.m. || p.m. || p.m. || p.m. || p.m. || p.m. 
 10 01 05 02 (CA, INT, SNE – közvetlen kutatásban) || p.m. || p.m. || p.m. || p.m. || p.m. || p.m. || p.m. 
 Egyéb költségvetési tétel (kérjük megnevezni) || p.m. || p.m. || p.m. || p.m. || p.m. || p.m. || p.m. 
 ÖSSZESEN || 123 || 123 || 123 || 123 || 123 || 123 || 123 
14 az érintett szakpolitikai terület vagy
költségvetési cím.
A
humánerőforrás-igényeknek az adott főigazgatóság rendelkezésére álló,
az intézkedés irányításához rendelt és/vagy az adott főigazgatóságon belül
átcsoportosított személyzettel kell eleget tenni. A források adott esetben a
költségvetési korlátok betartása mellett kiegészíthetők az éves elosztási
eljárás keretében az irányító főigazgatósághoz rendelt további
juttatásokkal.
Az elvégzendő
feladatok leírása:
 Tisztviselők és ideiglenes alkalmazottak || Programirányítási feladatok szorosan véve[64] és programvégrehajtási tevékenységek, mint tanulmányok, az európai IT-rendszerek fejlesztése, karbantartása és üzemeltetése   
 Külső személyzet || A programvégrehajtási tevékenységek, mint tanulmányok, az európai IT-rendszerek fejlesztése, karbantartása és üzemeltetése segítése 

3.2.3.          
A jelenlegi többéves pénzügyi kerettel valló
összeegyeztethetőség 

–     
X  A javaslat/kezdeményezés összeegyeztethető
a jelenlegi többéves pénzügyi kerettel.

3.2.4.          
Harmadik felek részvétele a finanszírozásban 

–     
A javaslat/kezdeményezés nem irányoz elő
harmadik felek általi társfinanszírozást. 
A bevételre gyakorolt becsült hatás 
–     
X  A javaslatnak/kezdeményezésnek nincs pénzügyi
hatása a bevételre.
[1]               COM(2011) 500 végleges, 2011. június 29., Az Európa 2020
stratégia költségvetése.
[2]               COM(2010) 2020 végleges 2010.március 3.: Az intelligens,
fenntartható és inkluzív növekedés stratégiája.
[3]               2010-ben az EU költségvetésében körülbelül 12,3% (15,7
milliárd EUR) származott a hagyományos saját forrásokból. Költségvetési
Főigazgatóság, Tematikus jelentés a tagállamok vámhatósági szerveinek
ellenőrzési stratégiájáról – A hagyományos saját források
ellenőrzése, 3.o.
[4]               A
Fiscalis 2013 félidős értékelése: http://ec.europa.eu/taxation_customs/resources/documents/common/publications/studies/fiscalis2013_mid_term_report_en.pdf
A Vám 2013 félidős értékelése:
http://ec.europa.eu/taxation_customs/resources/documents/common/publications/studies/customs2013_mid_term_report_en.pdf

[5]               DELOITTE,
The future business architecture for the Customs Union and Cooperative Model in
the Taxation Area in Europe (A vámunió jövőbeni üzleti architektúrája és
az európai adóövezet kooperatív modellje). 
[6]               A
2011. május 3-án tartott 9. Fiscalis bizottsági ülés jegyzőkönyvei
A 2011. április 11-én tartott 9. Vám bizottsági ülés jegyzőkönyvei.
[7]               Korábbi elnevezésük: transzeurópai IT-rendszerek.
[8]               HL L 55., 2011.2.28., 13. o.
[9]               The Evaluation Partnership, A Vám 2013 félidős értékelése,
72-80. o.
 RAMBOLL, A Fiscalis 2013 félidős értékelése, 268-305. pont.
[10]             COM(2010) 245 végleges/2, Az európai digitális menetrend.
[11]             COM(2010) 546 (2010.10.6.), Az Európa 2020 stratégia
kiemelt kezdeményezése: Innovatív Unió.
[12]             COM(2010) 682, 2010.11.23., Új készségek és munkahelyek
menetrendje.
[13]             COM(2010) 614, Az Európa 2020 stratégia kiemelt
kezdeményezése: Integrált iparpolitika.
[14]             COM(2011) 0206 végleges.
[15]             COM (2011) 287, A szellemitulajdon-jogok egységes piaca -
A kreativitás és az innováció ösztönzése Európában a gazdasági növekedés
elősegítése, minőségi munkahelyek teremtése, valamint kimagasló
színvonalú termékek és szolgáltatások biztosítása céljából.
[16]             COM(2010) 612, Kereskedelem, növekedés és globális ügyek:
A kereskedelempolitika mint az Európa 2020 stratégia kulcseleme.
[17]             COM(2010)673 végleges, Brüsszel, 2010.11.22. – A Bizottság
közleménye az Európai Parlamentnek, a Tanácsnak - Az EU belső biztonsági
stratégiájának megvalósítása: öt lépés a biztonságosabb Európa felé.
[18]             COM(2010)171 végleges, Brüsszel, 2010.4.20. – A Bizottság
közleménye az Európai Parlamentnek, a Tanácsnak, az Európai Gazdasági és
Szociális Bizottságnak és a Régiók Bizottságának: A szabadság, a biztonság és a
jog érvényesülésén alapuló térség megvalósítása a polgárok szolgálatában - A
stockholmi program végrehajtásáról szóló cselekvési terv.
[19]             HL C […], […], […] o.
[20]             COM(2011) 500 végleges, I. rész.
[21]             COM(2010) 2020.
[22]             HL L 347., 2006.12.11., 1. o.
[23]             HL L 316., 1992.10.31., 21. o. 
[24]             HL L 176., 2011.7.5., 24. o.
[25]             HL L 283., 2003.10.31., 51. o.
[26]             HL L 84., 2010.3.31., 1. o.
[27]             COM(2004) 373.
[28]             Kitöltendő
[29]             COM(2010) 700.
[30]             HL L 55., 2011.2.28., 13. o.
[31]             HL L 330., 2007.12.15., 1. o.
[32]             HL L 154., 2007.6.14., 25. o.
[33]             HL L 292., 1996.11.15., 2. o.
[34]             Tevékenységalapú irányítás: ABM (Activity Based
Management), tevékenységalapú költségvetés-tervezés: ABB (Activity Based
Budgeting).
[35]             A költségvetési rendelet 49. cikke (6) bekezdésének a)
vagy b) pontja szerint.
[36]             COM(2010) 2020 végleges, 2010.március 3.: Az intelligens,
fenntartható és inkluzív növekedés stratégiája.
[37]             COM(2010) 245 végleges/2, Az európai digitális menetrend.
[38]             COM(2010) 546, 2010.10.6., Az Európa 2020 stratégia
kiemelt kezdeményezése: Innovatív Unió.
[39]             COM(2010) 614, Az Európa 2020 stratégia kiemelt kezdeményezése:
Integrált iparpolitika.
[40]             COM(2011) 0206 végleges.
[41]             A Tanács által elfogadva 2008-ban (2008/C 253/01).
[42]             SEC(2011) 467 végleges, 2011.4.13., Az „Az egységes piaci
intézkedéscsomag felé” című közleménnyel kapcsolatos nyilvános konzultáció
során adott válaszok áttekintése.
[43]             http://ec.europa.eu/taxation_customs/resources/documents/customs/customs_controls/counterfeit_piracy/
statistics/statistics_2010.pdf.
[44]             Költségvetési Főigazgatóság, Tematikus jelentés a
tagállamok vámhatósági szerveinek ellenőrzési stratégiájáról – A
hagyományos saját források ellenőrzése, 3.o.
[45]             COM(2010) 612 végleges, Kereskedelem, növekedés és
globális ügyek, 12. o.
[46]             COM(2010)673 végleges, Brüsszel, 2010.11.22. – A Bizottság
közleménye az Európai Parlamentnek, a Tanácsnak - Az EU belső biztonsági
stratégiájának megvalósítása: öt lépés a biztonságosabb Európa felé.
[47]             COM(2010)171 végleges, Brüsszel, 2010.4.20. – A Bizottság
közleménye az Európai Parlamentnek, a Tanácsnak, az Európai Gazdasági és
Szociális Bizottságnak és a Régiók Bizottságának: A szabadság, a biztonság és a
jog érvényesülésén alapuló térség megvalósítása a polgárok szolgálatában - A
stockholmi program végrehajtásáról szóló cselekvési terv.
[48]             COM(2005) 124, 2006.4.6., 745 millió EUR költségvetéssel
rendelkezik a 2007-2013 közötti pénzügyi keretben.
[49]             Economisti Associati: A „Bűnmegelőzés és a
bűnözés elleni küzdelem” és a „Terrorizmus és egyéb biztonsági vonatkozású
veszélyek megelőzése, az azokra való felkészültség és következményeik
kezelése” programok értékelése, 2010. december 2., 89. o.
[50]             Az egyes igazgatási módszerek ismertetése, valamint a
költségvetési rendeletben szereplő hivatkozások megtalálhatók a
Költségvetési Főigazgatóság honlapján: http://www.cc.cec/budg/man/budgmanag/budgmanag_en.html
[51]             A költségvetési rendelet 185. cikkében említett szervek.
[52]             Az ellenőrzések mélysége - hármas szint:
ellenőrzés teljesen független megerősítő információ alapján
[53]             Az ellenőrzések mélysége - négyes szint:
ellenőrzés a folyamat szóban forgó szakaszában rendelkezésre álló
háttér-dokumentáció alapján, beleértve az ahhoz való hozzáférést.
[54]             Differenciált/nem differenciált előirányzat.
[55]             EFTA: Európai Szabadkereskedelmi Társulás. 
[56]             Tagjelölt országok és adott esetben a nyugat-balkáni
lehetséges tagjelölt országok.
[57]             A kiadások folyó árakon szerepelnek
[58]             Technikai és/vagy igazgatási segítségnyújtás, valamint
uniós programok és/vagy intézkedések végrehajtásához biztosított támogatási
kiadások (korábban: BA-tételek), közvetett kutatás, közvetlen kutatás.
[59]             A teljesítés a nyújtandó termékekre és szolgáltatásokra
vonatkozik (pl. finanszírozott diákcserék száma, épített utak hossza
kilométerben stb.).
[60]             Technikai és/vagy igazgatási segítségnyújtás, valamint uniós
programok és/vagy intézkedések végrehajtásához biztosított támogatási kiadások
(korábban: BA-tételek), közvetett kutatás, közvetlen kutatás.
[61]             CA= szerződéses alkalmazott; INT= átmeneti
alkalmazott; JED= küldöttségi pályakezdő szakértő; LA= helyi alkalmazott;
SNE= nemzeti szakértő. 
[62]             Az operatív előirányzatoknál a külső
személyzetre felső határérték vonatkozik (korábban: BA-tételek).
[63]             Elsősorban a strukturális alapok, az Európai
Mezőgazdasági Vidékfejlesztési Alap (EMVA) és az Európai Halászati Alap (EHA)
esetében.
[64]             A szoros értelemben vett programirányítási feladatokat
ellátó álláshelyek száma legfeljebb 18.